
HOMUNKULUS 


Suurepärane retsept 


Selle retsepti lihtsuse üle võiks igaüks kadedust tunda: 
«Pane potti teri, topi see kinni määrdunud särgiga ja 
oota.» Mis juhtub? Kahekümne ühe päeva pärast ilmuvad 
hiired: nad sünnivad seiskunud terade ja määrdunud särgi 
aurudest. 

Teine retsept nõudis natuke rohkem vaeva. «Õõnestage 
telliskivisse lohk, asetage sellesse peeneks tambitud basii- 
likarohtu, asetage esimesele telliskivile teine, nii et lohk 
oleks täiesti kaetud; paigutage mõlemad telliskivid päi- 
kese kätte, ning mõne päeva pärast basiilikalõhn, mõjudes 
nagu käärollus, muudab rohu tõelisteks skorpionideks.» 

Nende retseptide autoriks oli üks oma aja (XVII sajandi 
esimene pool) suurimaid teadlasi — alkeemik van Hel- 
mont. Ta kinnitas, et on ise näinud hiirte sündimist potis 
ning et hiired ilmusid täiesti täiskasvanutena. 

Helmont ei olnud üksik ja ta ei olnud ka esimene. Juba 
Vana-Kreeka filosoofid — Aristoteles ja teised — väitsid, 
et konnad sünnivad mudast, et putukad, ussid ja teised 
pisiloomad tekivad iseenesest kõikides vähegi sobivates 
kohtades. 

Need mõtted, mitte kuigi palju muutunuina, olid alu- 
seks tolleaegsele teadusele elust. Keskaja teadlased kum- 
mardasid Aristotelese autoriteedi ees. See oli tema, eksi- 
matu ja suur filosoof. Kes julgeb teda kritiseerida? 

Olles kuhjanud oma lauad täis purke ja pudeleid, ehi- 
tanud destilleerimisaparaate ja teisi seadmeid, veetsid 
teadlased kümneid aastaid põis jäte kolbide ja kogukate 
retortide juures. Nad keetsid ja destilleerisid, lasksid seista 
ja kurnasid läbi. Nad panid ja valasid kolbidesse kõike, 
mis neile kätte sattus. Nad püüdsid kõigest hingest. Uhed 
neist hüüdsid appi jumalat, teised kuradit: nad tahtsid 

kangesti näha, kuidas kolvis 
tekib konnapoeg või kulles. 
Kuid peale kärsahaisu, põle- 
tatud käte ja plekkide riietel 
ei saavutatud paraku midagi. 

Kogu asi on retseptis. Kui 
ainult selle leiaks! 

Ning asja võttis — käsile 
suur Paracelsus ise. Ta oli 
tark mees, kuid elas alkee- 
mia valitsemisaastail. Ning 
alkeemia kogu temale omase 
naiivsuse, kogu oma ebausu, 
teadmiste algete ja suurima 
võhikluse seguga asetas pit- 
seri ka Paracelsusele, hiilga- 
va mõistusega inimesele. 

Paracelsusele naiskonnade, 
hiirte ja skorpionidega jända- 
mine liiga tühisena. Hoopis 
teine asi on valmistada kol- 
vis ... inimene. 

Sellele olendile oli valmis 
mõeldud isegi nimi —homun- 
kulus. Ladina keelt mitte- 
tundvale inimesele on see nimi arusaamatu ja näib imeli- 
kuna. Neid, kes teavad, kuidas ladina keeles on inimene, 
see nimi ei hämmasta. Ladina keeles on inimene — homo. 
Deminutiivne vorm sellest on inimeseke, ladina keeles aga 
homunculus. 

Nimi «homunkulus» kõneleb «inimesekese» tekkimisest: 
mitte ainult pisitillukese inimese, vaid laboratooriumis 
valmistatud fantastilise olendi tekkimisest. See homunku- 
lus võib kasvada suureks, kuid kui ta oleks ka hiiglane, 
ikkagi jääb tema nimi endiseks — homunkulus. 

Homunkulus — see on mälestus fantaseerijatest, kes 
unistasid elusolendi valmistamisest laboratooriumis." Olgu 
selleks mitte «inimeseke», vaid kõige lihtsam ripsloom. 
Isegi niisugune «tagasihoidlik» teadlane-fantaseerija on 
alkeemikute lihane vend, kes uskusid van Helmonti ja 
Paracelsuse imettegevaid retsepte. 

Suur maagik ja võlur ei löönud araks vastutusrikka 
ülesande ees. Ümbritsetuna kolbidest ja retortidest, des- 


Van Helmont (1577—1644). 

tilleerimisaparaatidest ja kõ- 
hukatest pudelitest, mis olid 
täidetud mitmevärviliste ve- 
delikega, kuivanud nahkhiirte 
kimpude ja luitunud - ning 
koide poolt auklikuks näri- 
tud loomade ja lindude to- 
piste keskel, laes rippuva 
krokodilli topise varjus kir- 
jutas Paracelsus oma ret- 
septi: 

«Võta inimese teatavat ve- 
delikku ja aseta see algul 
roiskuma suletud kõrvitsasse, 
seejärel neljakümneks - päe- 
vaks hobuse makku, kuni see 
hakkab elama, liigutama ja 
kihisema, mida on kerge mär- Theophrastus Paracelsus 
gata. See, mis on tekkinud, (1493—1541). 
pole veel sugugi inimese sar- 
nane, ta on läbipaistevja ilma 
kehata. Kui aga seejärel iga päev salaja ja ettevaatlikult, 
arukalt toita teda inimese verega ja hoida neljakümne 
nädala kestel hobuse mao mõõdukas ja ühtlases soojuses, 
siis tekib tõeline elus inimene, kellel on kõik liikmed nagu 
naisest sündinud lapsel, kuid kes on ainult väga väikest 
kasvu.-» 

Keegi ei tea, mida mõtles Paracelsus, pannes viimase 
punkti oma retseptile. Kuid igal juhul võis ta naeratada 
pilkavalt ja enesega rahulolevalt. Proovige ainult! Valada 
«inimese teatavat vedelikku» kõrvitsasse on lihtne, see 
hiljem ümber valada hobuse makku on veel lihtsam. Aga 
«toita ettevaatlikult ja arukalt» seda nähtamatut ja läbi- 
paistvat, mis hakkab kihisema roiskuvas vedelikus, — see 
pole lihtne asi. 

Lugege retsepti tähelepanelikult ning te näete: Para- 
celsus jättis enesele niipalju väljapääsuteid, et võis end 
alati puhtaks pesta. 

Ma kujutlen selgesti, kuidas tema laboratooriumi tuleb 
alkeemik, kes on proovinud retsepti, kuidas ta aupaklikult 
kummardab «õpetaja» ees ja kõneleb väriseva häälega: 

«Ma tegin kõik, mis on öeldud sinu retseptis. Kuid ma 
ei saanud midagi!» 


«Jaa?» muigab Paracelsus põlglikult. «Kas sa tegid kõik 
täpselt?» 


<J — jah,» kogeleb õpilane. 

«Ei!» katkestab õpetaja teda järsult. «Ei, ei, ei!... Sa ei 
teinud kõike! Olid sa arukas ja ettevaatlik? Kas sa lasksid 
vedelikul küllaldaselt roiskuda? Kas sa kallasid selle õige- 
aegselt kõrvitsast makku? Kas sa hoidsid saladust?» 

Opilane langetab pea. Just saladuse hoidmise suhtes on 
ta eksinud: ei suutnud end pidada ja hooples tuttava ees, 
et varsti ilmub tema laboratooriumisse inimene, kes pole 
sündinud 

«Noh?» Paracelsus vaatab talle uurivalt otsa. «Tunnista 
üles!» 

«Sui on Õigus, õpetaja,» vastab kohmetunud õpilane. 
«Ma...» 

Ning uuesti täidab ta kõrvitsa ja ootab. Vaatab iga 
päev — kas roiskub või mitte. Ning kui jõuab kätte aeg, 
valab roiskuva vedeliku hobuse makku, nina hoolega kõr- 
vale pöörates: hais on väga vänge. 

Jah! Paracelsus tüssas osavasti oma austajaid. 

- .. Tekkis hulga teooriaid — üks totram kui teine. Kust 
tulid ussid, kärbsed, konnad, teod? Miks nad ilmuvad 
mõnikord tuhandete kaupa? Keegi ei ole näinud, kuidas 
nad sünnivad, keegi ei ole näinud nende mune, keegi ei ole 
näinud, kuidas nad kasvavad. Selge — nad ei sündinudki, 
ei kasvanudki, vaid ilmusid korraga: sündisid hulgana 
mustusest, prahist, mudast, roisust, kõigest, millest soovite. 
Oli ka kriitiliselt häälestatud isikuid. Oli skeptikuid, kes 
kedagi ega midagi ei uskunud. Nad püüdsid mõnikord pro- 
testeerida, kuid kreeka filosoofide autoriteet oli tugev, 
kättesaamatu tähena säras keskaja teadusetaevas Aristo- 
teles. Kes julgeb tema vastu välja astuda? 

Ning skeptikud pomisesid kõhklevalt oma kahtlustest, 
enamik aga karjus valju häälega: 

«Mis? Sina oled Aristotelese vastu? Ketser!» 

Kuid aeg kulus. Skeptikute pomin läks ikka tugevamaks 
ja tugevamaks. Ning sellesse pominasse hakkasid segu- 
nema ka faktid. 

Positsiooni positsiooni järel andsid isetekkimise poolda- 
jad käest. Nad loovutasid skeptikutele hiired ja konnad, 
ütlesid lahti muttidest ja sisalikest, madudest ja kaladest, 
lindudest ja muidugi ka inimesest. Kuid viimaseid posit- 
sioone ei andnud nad kaua aega käest. 

Alkeemiku laboratoorium (joonis XV sajandist). 


Putukad, ussid, teod ja teised pisiloomad — need sünni- 
vad kahtlemata roisust, sõnnikust ja igasugusest mustu- 
sest. 

Kuid siin hakkas ka skeptikute võitlev trots jahtuma 
ning vähehaaval tekkisid kahtlused. Kord näis neile nii, 
kord teisiti. Putukate riik on nii suur ja mitmekesine ... 
Mine tea, võib-olla sünnivad kärbsed tõepoolest roiskunud 
lihast? 

Nii möödusid vaidlustes ja kahtlustes aastad, kümned ja 
sajad aastad. Isetekkimise pooldajad andsid käest mõned 
positsioonid, kuid nende uued kindlustused osutusid väga 
headeks. Neid oli raske välja lüüa nende kaevikutest: seal 
oli niisuguseid forte ja blindaaže, millele vaenlane ei 
suutnud midagi teha. Eriti kindel oli fort «Solkmed»: see 
seisis ligipääsmatu kindlusena. Ja sageli juhtus, et eilne 
kangekaelne vaenlane ronis täna vaenlase kaevikusse ja 
ütles: 

«Noh, nihutage end koomale. Laske ka mul istuda teie 
lõkke juures!» 

Ning eilsed vaenlased istusid sõbralikult kõrvuti, nügi- 
des üksteist küünarnukkidega. 


Aga seal tuldi jälle lahinguväljale, jälle kõlasid vaidlu- 
sed ja ettekanded, jälle puhkes võitlus. Juhtus, et vaenla- 
sed andsid käest kaeviku, teise, juhtus, et vaenlased leppi- 
sid jälle... 

Nii möödusid XVII ja XVIII sajand ning isegi pool XIX 
sajandist. 


Roiskuv lihatükk 


XVIL sajandi keskpaiku organiseeriti Firenzes väike 
teadlaste ring, mis sai kõlava nime «Katse akadeemia». 
Akadeemia eesotsas seisis kuulus füüsik Torricelli, teda 
toetasid aga Medicid, kes muuhulgas tegutsesid ka täppis- 
teaduste metseenidena. Silmapaistev koht akadeemias 
kuulus Francesco Redile. 


Elukutselt oli Redi arst. Teda tunti kõikjal ja ta oli 
Toskaana hertsogite juures õuearstiks. Juba see üksi näi- 
tas, et Redi polnud mitte ainult vilunud arst, vaid ka aus 
inimene. 

Neil aegadel, ning eriti veel Itaalias, oli harilikuks 
asjaks raputada mürki —veinipeekrisse, teha «kingitus» 
mürgitatud puuvilja, lillekimbu, kinnaste või muu selle- 
taolise näol. Valitsejatel aga oli kõige rohkem väljavaateid 
saada niisuguse kosutuse osaliseks. Majaarst oli eriti oht- 
lik, ning kui kedagi võeti majaarstiks, siis see tähendas, et 
teda usaldati täielikult. Usaldada võis aga ainult äraost- 
matut inimest: lihtsat kiindumist mõõdeti neil aegadel 
kullaga. 


Niisiis, Redi oli arst. Kuid ta ei uppunud oma kõrgeau- 
lise soosija tõbede ravimise kohustustesse. Ajal,, mis jäi üle 
otseste ülesannete täitmisest (hertsogi jaoks pulbrite ja pil- 
lide ning hertsoginna jaoks pumati, igasuguste salvide ja 
sissehõõrutavate ainete valmistamine), tegeles ta ka tea- 
dusega. Redi armastas loodust nii poeedi kui ka teadla- 
sena. Olles mitmekülgne ja haritud inimene, kirjutas ta 
üsna häid luuletusi, töötas itaalia sõnastiku kallal, oli Kir- 
jandusakadeemia liige. Tema loomingu hulka kuulub suur 
poeem, mis on pühendatud Toskaana veinidele. Kuid Redi 
oli teadlane ning poeem oli varustatud teaduslike märkus- 
tega. 


Redi sõbrad ei olnud ranged kriitikud ja peekrite kõlina 
saatel etteloetud poeem kutsus esile tormilise vaimustuse. 
Kuid ka sellega ei piirdunud Redi tegevus. 

Redi töötas palju teadlasena: tegi igasuguseid katseid ja 
vaatlusi, kirjeldas ja õppis tundma loodust. Tõsi küll, 
mõned ta katsed näiksid praegu naljakatena. Rebida kärb- 
selt tiib ja vaadata, mis sellest välja tuleb, — see on 
«katse», mis väärib viieaastast poissi. Kuid oli ju teadu? 
neil aegadel veel päris väike laps, kes vaevalt oli hakaaui 
käima. Mis seal siis imestada, kui teadlased käitusid mõni- 
kord nagu lapsed. 

Redi tähelepanu köitsid putukad. Ta uuris nende are- 
nemist, uuris nende moonet. Eriti huvitasid teda kärbsed. 
Mis puutub kärbestesse, siis püsis visalt arvamus, et nad 
ei mune mune, vaid lihtsalt sünnivad ussidena sõnnikus 
ja roiskuvas lihas. 

Redi ei olnud eriti kriitiliselt häälestatud igasuguste 
selletaoliste väljamõeldiste vastu, kuid kärbse suhtes ta 
millegipärast kahtles. 

«Siin pole kõik korras,» otsustas ta. «Seda asja on tarvis 

uurida.» 
* Oma kabinetis istudes keerutas Redi mõtlikult käes väi- 
kest lihatükki: saladuse avastamist tuli alustada sellest. 
Uksele koputati. Redi võpatas ootamatusest, pistis lihatüki 
laual seisvasse potti, kattis selle kinni ja tõusis: 

«Sisse!» 

Kabinetti astus üks Redi sõber. Vestluse ajal unustas 
Redi poti ja lihatüki. See ei tulnud tal meelde ka järg- 
misel päeval. Siis aga haigestus'veel hertsog ning Redil 
oli temaga mitu päeva tegemist. 

Möödus üle nädala. Toas hakkas märgatavalt lehka- 
ma. Redi vaatas ringi ja märkas potti. Heitis sellesse pilgu: 
poti põhjas lebas limane, tumedaks muutunud lihatükk. 

Liha oli täiesti roiskunud, kuid —mitte ühtegi kärbest 


ega ussikest. 

«Kuidas siis nii?» pomises Redi. «Miks ei ole usse?... 
Õige!» hüüdis ta äkki, käega vastu lauda lüües. 

Redi leidis lihtsa meetodi kontrollimiseks, kas ussid 
sünnivad lihast või mitte. 

Liha seisis suletud potis ning usse, kärbse vastseid, 
selles ei olnud. Võib-olla usse sellepärast polnudki, 
et kärbsed ei pääsenud potti, ei saanud lihale mune 
muneda? 

«Jah, nii see on. Kuid...» 

Redi oli osav katsetaja ja mitte vähem kogenud vaidleja. 

Ta teadis hästi: kui ta väidab, et kärbsed munevad rois- 

kuvale lihale munad, aga 
ei sünni sellest, ja toob 
tõestuseks juhtumi potiga, 
siis vastatakse talle: 

«Pott oli suletud, selles 
polnud õhku.» 

«Ma olen teist kava- 
lam,» kuulutas Redi alles 
tundmatutele - vastastele. 
«Ma tõestan teile...» 

Redi võttis mõned süga- 
vad nõud ja asetas nen- 
desse lihatükid. Osa nõu- 
sid köitis ta kinni tüll- 
riidega, osa aga — jättis 
lahti. 

«Noh, vaatame, mis sel- 
lest välja tuleb!» 

Päike tegi kiiresti ja ko- 
husetruult oma töö: liha 
hakkas lehkama. 

Kärbsed keerlesid nõude 
kohal. Nad laskusid lihale, 
laskusid tüllile. 

Redi vaatas tähelepanelikult läbi kõik lihatükid. 

Juhtus see, mida ta ootas. Tüllriidega kaetud lihas pol- 
nud ühtegi ussikest. Nõudes, mis polnud tüllriidega kae- 
tud, kihasid valged ussikesed — kärbsevastsed. 

See oli hiilgav katse, hiilgav oma veenvuse ja oma liht- 
suse poolest. 

«Kärbsed ei sünni roiskuvast lihast. Ussid ei teki rois- 
kuvas lihas iseenesest. Nad kooruvad munadest, mida on 
sinna paigutanud kärbsed,» — seda teatas Redi kohtumi- 
sel oma seltsimeestega akadeemiast. 

Jah, Redi tõestas hiilgavalt kärbeste isetekkimise või- 
matuse. Kuid putukaid on palju ja nad on väga erinevad 
eluviiside, toitumislaadi, väliskuju poolest. Kärbeste, mar- 
dikate ja liblikatega tuli Redi veel kuidagi toime, ent kui 
järg jõudis väikeste pahkvaablasteni, jäi ta hätta. 

Tammelehtedel esineb suve lõpul sageli ilusaid pahku. 
Olles algul rohelised, muutuvad nad hiljem punaseks ning 
näivad väikeste õunakestena, mis on kleepunud lehe 
külge. Kes meist poleks neid lapsepõlves kogunud! 


Francesco Redi (1626—1697). 

Redi, nagu teisedki tolle- 
aegsed vaatlejad ja uurijad, 
sai kiiresti teada, et pahka- 
dest väljuvad väikesed tiivUr 
lised putukad. Meie nimeta- 
me neid - pahkvaablasteks, 
kuid ei Redi ega keegi teine 
tundnud tol ajal veel seda 
sõna. Nadeiteadnud ka seda, 
kuidas satuvad pahkadesse 
pahkvaablased. 

Kellelgi ei = õnnestunud 
näha, kuidas pahkvaablane 
muneb muna tammelehesse. 
Redi ei suutnud jälgida ka 
pahkvaablase arenemist: ei 
teadnud, kuidas see satub 
pahasse. Ta tassis koju suure 
hunniku = x pahkadega — lehti, 
paigutas need - purkidesse 
ja hoidis seal. Ning alati len- 
dasid pahkadest välja nelja 
läbipaistva kile ja tiivaga väi- 
kesed putukad. 


Pahad pajulehtedel 
(Redi raamatust, 1686). 


Tamme-pahkvaablase pahad. 


Putuka side pahaga oli ilmne. Kuid missugune see side 
oli? 

Jäi vaid üks vastus: putukas sündis pahas, sündis 
pahast. 

Redit see mõnevõrra hämmastas, kuid ta leidis seletuse: 
on ju tammelehe pahk e 1us, on organismi osa. Mingit ise- 
tekkimist siin ei ole; lihtsalt pahk, osa temast, muutub 
putukaks. Ühest elusorganismist tekib teine. Tekivad ju 
sooltes solkmed, mis on erinevatel loomadel erinevad. Nü 
on ka siin: taimed on mitmesugused, pahad on neil 
mitmesugused, ning ka putukad tekivad neist mitme- 
sugused. 

Mitte miski ei teki elutust. Kuid üks elusolend võib anda 
alguse teisele elusolendile, kuigi see temaga ei sarnane — 
niisugune oli Redi järeldus. Arge imestage evolutsiooni- 
protsessi nii avara tõlgendamise üle: just evolutsi- 
ooni siin polegi. Muide, taolisi mõtteid avaldati mitte 
ainult Redi ajal: midagi seesugust võis kuulda ka kolm- 
sada aastat hiljem. 

Seadnud korda oma märkmed, asus Redi tööle. Ta hak- 
kas arendama oma vaateid, lõi erilise teooria elusa sündi- 
misest elusast. 

Redi kirjutas kaua ja püüdlikult, päev päeva, kuu kuu 
järel. Ta unustas isegi oma sõbrad ning ikka harvemini ja 
harvemini oli ta naerulaginat kuulda poeetide ja teadlaste 
õhtustel koosviibimistel. 

Ta kirjutas ... 

Ent ta ei lõpetanud oma teost, ei avaldanud seda. 

Marcello Malpighi allkirjaga kiri võttis Redilt mitmeks 
päevaks une ja isu. Või veel: pahkvaablane osutus kõige 
tavalisemaks putukaks — ta munes mune. 

Bologna professor Malpighi leidis taimi uurides tamme- 
pahkades pahkvaablasi. Ta ei hakanud neile aega kulu- 
tama, vaid tegi nende arenemise väljaselgitamise üles- 
andeks oma õpilasele. 

Vallisnieri osutus kuulsa teadlase vääriliseks õpilaseks: 
ta uuris välja kõik pahkvaablase saladused, leidis selle 
munad, jälgis, kuidas ta areneb. 

Vallisnieri nimi esineb harva praegustes raamatutes. 
Sellest hoolimata on see paljudele tuntud. Tõsi küll, ini- 
mestel ei tule pähegi, et neile nii tavaline sõna on ammu- 
surnud botaaniku nimi. Kõik akvaariumisõbrad tunnevad 
pikkade kitsaste roheliste lintjate lehtedega akvaariumi- 

taime — vallisneeriat. See 
taim on saanud oma nime 
Vallisnieri auks. 

Malpighi hindas Redit 
väga tema katsete - eest 
kärbestega. Saanud teada, 
et Redi peab pahkvaablasi 
isetekkimise = produktiks, 
kirjutas ta Redile oma 
õpilase vaatlustest. 

Redi ei nõustnud mitte 
kohe sellega, et pahkvaab- 
lased kooruvad munast. 
Hävitas see ju tema teoo- 
ria, võttis temalt tähtsai- 
ma tõendi. 

«Vallisnieri võis eksida. 
Ta on veel noor ja koge- Antonio Vallisnieri 
musteta.» torises Redi, lu- (1661—1730). 
gedes sajandat korda Mal- 
pighi kirja. 

Tal tuli siiski alla vanduda. Tema sõber Cestoni kinni- 
tas Malpighi ja Vallisnieri katsete ja vaatluste õigsust. 
Cestoni vaatlemistäpsuses, tema kui vaatleja aususes Redi 
ei kahelnud: kui Cestoni ütleb, et nägi, siis tähendab, et 
see nii On. ' 

Töö jäi lõpetamata: see kaotas nüüd igasuguse mõtte ja 
tähtsuse. 

Pahkvaablane vedas Redit alt. Kuid siiski jäi Redi 
truuks oma põhimõttele: kõik elus sünnib elusast. Oli ju 
tamm elus! 

1668. aastal avaldati trükis Redi töö lihakärbse kohta. 
Raamat tõi Redile kuulsuse, aga ühes sellega ka palju 
ebameeldivusi. 

Teadlane-arst kritiseeris liiga julgesti kõiki väljamõel- 
disi isetekkimisest putukate juures. Ta julges isegi umb- 
usklikult suhtuda piiblis esinevasse loosse mesilastest, kes 
sündisid surnud lõvi sisikonnast (elusat lõvi Redi võib- 
olla kuidagi veel oleks talunud, kuid surnut...). Ta õõnes- 
tas Aristotelese autoriteeti, keda kummardasid mitte üks- 
nes ilmalikud teadlased, vaid ka vaimulikud-teadlased 
Augustinuse - endaga eesotsas. Redi julges välja astuda 
autoriteetide vastu, kiriku õpetuse vastu. 

«Ketser! Jumalasalgaja!» hakkasid kisama vanade 
kreeklaste pooldajad. 

Vastuseks sellele hädakisale Redi ainult naeratas. Usk- 
liku Katoliiklasena oli ta veel ka teadlane ja mis pea- 
mine — poeet. Kui poeet oli ta mõnevõrra vabamõtleja 
ning ei kartnud välja astuda Augustinuse autoriteedi 
vastu. 

Redi-katoliiklane, Redi-ketser, Redi-teadlane ja Redi- 
poeet said omavahel suurepäraselt läbi. Ning olles aupak- 
likult kummardanud kardinali ees, läks Redi koju ja seal, 
kabineti = vaikuses, kirjutas paljastusi -— piiblilegendide 
kohta. See oli ohtlik tegevus, kuid... kas võis Redi vai- 
kida, kui kuulis, et mesilased sünnivad surnud lõvi 
sisikonnast! 


Elus sünnib ainult elusast! Seda uskus ta kindlalt. 


«Kõik tuleb munast!» 
1 


1600. aastal, kui Galilei ja Kepler alles olid alustanud, 
oma töid, lahkus noor inglane William Harvey oma kodu- 
maalt. 

Ta oli kahekümne kahe aastane, oli lõpetanud Cambrid- 
ge'i ülikooli ning sõitis läbi Prantsusmaa ja Saksamaa 
Itaaliasse. Seal, Padovas, oli professoriks kuulus Hierony- 
mus Fabricius. Ta nime tunti kogu Euroopas, ja nagu öö- 
liblikad laternavalguse peale, nii lendasid tema kuulsu- 
sesära peale kokku noored arstid ja üliõpilased. 

Ka noorest Harveyst sai tema õpilane. 

Fabricius avastas veenides erilised klapid. Tal ei olnud 
kalduvust üldistamiseks, tema teadlasefantaasia magas 
surmaund. «Teaduse täht» kirjutas üles fakti, avaldas selle 
trükis, punus sellega uue oksa oma niigi suurde pärga ja 
jäi rahule. 

Harvey ei olnud niisugune. 

«Fakt? Sellest on vähe! On tarvis üldistada, katsuda 
välja uurida. Klapid on olemas, aga milleks on neid vaja?» 

Esitanud enesele selle küsimuse, astus Harvey enese- 
legi märkamatult «küti teele». Jaht vereringe saladusele 
algas. 

Harvey polnud vilunud kütt, tal polnud kelleltki õppida, 

ta jõudis kõigeni ise. Sageli ta kukkus ja veel sagedamini 
komistas, kuid ei lasknud end sellest häirida. Sajad lasud 
läksid märgist mööda, üksikud tabasid ning need üksikud 
tegid oma töö. Uluk, keda Harvey ligi kakskümmend viis 
aastat küttis, leiti, võeti kirbule ja *— tapeti. 

Esimese «lasu» tegi Harvey enese pihta: sidus kinni oma 
käe. Harvey ei otsinud abilisi ja tunnistajaid, ta oli tagasi- 
hoidlik ega olnud veendunud oma jõus, kartis asja avali- 
kuks tulekut ja pilget. Tal tuli oma käsi endal kinni 
siduda. Kuidagi mässis ta ümber käe paela, hammaste ja 
teise käega köitis sideme sõlme, seejärel aga istus tugitooli 
ning hakkas ootama. 

Tal ei tulnud kaua piinelda: tulemused avaldusid peat- 
selt. Möödus kõigest mõni minut ja käsi hakkas ära 
surema, sooned paisusid ja muutusid siniseks, nahk hak- 
kas tumenema. 

Harvey oli arst ja teadis, et niisugused katsed ei ole 
ohutud. Ta võttis noa ja katsus sidet katki lõigata. See aga 
ei olnudki nii lihtne! Käsi oli paistetanud, side lõikas süga- 
vale nahasse ning ühe käega oli raske ja ebamugav tegut- 
seda. 

«Palun lõika mul side läbi,» palus Harvey korterinaab- 
rit. 

«Milleks oli sul küll vaja kätt niiviisi kinni siduda?» 
küsis naaber nõutult, lõiganud paistetanud käe ümber 
oleva paela läbi. 

Harvey jäi vastuse võlgu. 

«Ta paistetas üles, muutus siniseks,» pomises Harvey, 
olles oma tuppa tagasi jõudnud. «Milles on siin asi?» 

Ning ta sidus enesel kinni teise käe. 

«Ta pundub. muutub siniseks. .. Side peab vere kinni. 
Kuid missuguse? ...» 

On võimalik teada saada, missuguse vere hoiab side 
kinni. Kuid ei võinud ju Harvey lõigata enesel läbi käe 
veresooni. Ta armastas teadust ja oli väga teadusejanuline, 
kuid ikkagi teatavates piirides. 

Akna alt möödajooksnud koer tuletas talle meelde, et 
veresooni võib katki lõigata mitte üksnes enesel. Ta läks 
õue, meelitas koera tuppa ja lukustas ukse. Koer käitus 
rahulikult: nuusutas tugitooli, nuusutas lauajalga ja pöö- 
ras siis oma tähelepanu kapile. 

Selle ajaga otsis Harvey välja tugeva nööri, pani valmis 
lantseti. 

J Homunkulus 


William Harvey (1578—1657). 


«Tule siia,» ütles ta koerale pirukatükki ulatades sõbra- 
likult. 

Koer tuli lähemale, liputas saba ja küünitas pirukatüki 
poole. Osavalt asetas Harvey nööritüki ümber koera jala, 
tegi sõlme ja tõmbas nööri kokku ... 

Nöörist vabaneda püüdes hakkas koer mööda põrandat 
vähkrema, haaras nöörist hammastega kinni. Koera jalg 
pondus, koer kiunus ja niutsus, Harvey aga vaatles, kui- 
das paisub koera jalg allpool kinniseotud kohta. 

«Ta pondub, pondub,» pomises ta. 

Harvey kutsus jälle koera, aga kui see ta juurde tuli, 
sirutas ta käe välja ja haaras koeral jalast. Koer ei rabel- 
nud lahti, ta ilmselt ootas inimeselt abi. Kuid abi asemel 
sai vaene loom sideme ka teisele jalale. 

Kuid veel ei kaotanud koer usaldust: kui Harvey teda 
mõne minuti pärast kolmandat korda kutsus, tuli koer ta 
juurde. Välgatas lantsett, vilunud käsi tegi sügava lõike. 
Allpool sidet asuv paisunud veresoon oli läbi lõigatud ja 
sellest valgus välja paks, tume veri. 

Katsed käsivarre kinnisidumisega ülalpool küü- 
narnukki, mis näitavad, et veri liigub veenides 


ainult ühes suunas. 
A — on näha veenide komulisus; B — osa veenist, 
mis asub kõrgemal sõrmega kokkusurutud koha«t, on 
tühjenenud ega ole läbi naha märgatav; C — veen on 
kokku surutud ka teisest kehast; on näha. et veen on 
parema käe sõrme juurest paisunud (verd peab kinni 
klapp, mis asub sõrmest kõrgemal); D — veri on suru- 
tud kõrgemale kahest kohast kokkusurutud veenilöi- 
gust, see vahemik on tühjenenud. 


Vingudes jooksis koer eemale. 

Harvey sööstis talle järele. Kuid nüüd oli usaldus 
kadunud: koer näitas hambaid ja urises ähvardavalt. Har- 
vey sirutas käe.. . knaps! — tema sõrmest hakkas nõr- 
guma verd. 

Nurgas lebades lakkus koer haava ja hakkas kohe 
raevukalt haukuma, kui Harvey talle lähenes. See aga 
sammus mööda tuba, mõtlikult verist sõrme —silmitse- 
des. 

Taibukas arst ei kaotanud pead. Ta soris kapis, tõmbas 
sealt välja jämeda nööri ja tegi silmuse. Läks koera 
juurde, viskas talle silmuse kaela ja tõmbas ... 

Mõned hüpped, mis oleksid Harvey peaaegu jalust maha 
löönud, ning koer langes kähisedes põrandale pikali. 

Sekunditki kaotamata (ta ei tahtnud koera kägistada) 
haaras Harvey lantseti ja lõikas läbi veeni ka teisel jalal. 
Kuid seekord tegi ta lõike sidemest kõrgemal. 

Haavast ei tulnud ühtegi tilka verd! 

Siis lõikas Harvey läbi sidemed koera mõlemal jalal, 
võttis ära silmuse ja avas ukse. 

Longates, saba jalge vahel, jooksis koer toast välja. Noor 
arst aga istus tugitooli ja jäi mõttesse. 

«Sidemest kõrgemal verd ei olnud ...» pomises ta. «All- 
pool sidet voolas veri. See tähendab ...» 

Möödus kaks aastat. Harvey sai doktoridiplomi ja pöör- 
dus tagasi Inglismaale. Siin hoolitses ta kõigepealt teise 
diplomi saamise eest. Talle oleks õigupoolest jätkunud ka 
ühest diplomist, kuid Harvey oli suur patrioot. Ravida Ing- 
lismaal, omamata inglise arstiteaduse doktori diplomit? 
Ei! 

Kaks diplomit taskus, läks kuulsa Fabriciuse õpilane 
kiiresti ülesmäge. Diplomid kindlustasid talle teenistuskar- 
jääri. Peatselt abiellus ta tuntud arsti-praktiku Lancelot 
Browne'i tütrega. Naisel oli hea kaasavara: sidemed ja 
tutvused Londonis. 

Harvey ei jõudnud ringigi vaadata, kui ta uksele hakka- 
sid koputama külastajad: pronksvasarake uksel lõi alatasa 
kaks korda — signaal, et tuli patsient. Varsti kutsuti noor 
arst ka kuningas James I enese juurde. 

Tema karjääri kroonis Lon- 
doni arstide kolleegiumi ka- 
teedri professori ametikoht. 

Harvey oli väga tagasihoidlik 
inimene ega ajanud taga au- 
avaldusi ja autasusid. Ta tea- 
dis, et kaht lõunat ta ei söö ja 
kaht kampsunit korraga selga 
ei pane. Tema karjääriga tege- 
les naine: jälgis patsiente, kir- 
jutas neile arveid, meenutas 
kellele tarvis oma mehe teenis- 
tusasiu. Harvey muudkui ravis 
ja pidas loenguid, ülejäänud aja 
aga veetis «jahil». 

«Jahti» pidas ta väsimatult 
ja lakkamatult. Ulukiks oli ve- 
reringe saladus. 

Neil kaugetel aegadel teati 
vereringest ainult üht: kehas 
on veri. Arstid ravisid, teadmata, kuidas ja kuhu voolab 
veri mööda keha, kuidas töötab süda, mis on pulss. 

Pergamoni arst Galenos, kes elas peaaegu poolteist tuhat 
aastat enne Harveyd, oli kuulus üle tolleaegse maailma. 
Ta oli väga osav arst, kuid ka tema ei teadnud vereringest 
rohkem kui tänapäeva esimese klassi õpilane. See aga ei 
takistanud teda välja mõtlemast oma vereringe teooriat 
ja ümber lükkamast mõningaid eriti ilmseid totrusi temast 
veel suuremate võhikute õpetustes. Galenos tõestas, et 
arterites voolab veri, aga mitte õhk, nagu arvasid vanad 
kreeklased. Aga oh õnnetust: Galenos leidis verd arteri- 
test ainult elusatel loomadel, surnutel olid arterid alati 
tühjad... 

Galenosel oli kergem välja mõelda uut teooriat, kui 
kokal uut rooga. 

Ta istus, mõtles pisut, lahkas paarkümmend laipa ja 
elusat looma ning teooria oligi valmis. 

«Veri sünnib maksas!» kuulutas see kõige targem vana- 
aja arst. «Sealt jaotub veri tühjade veenide kaudu mööda- 
keha alaosi laiali. Keha ülemised osad saavad verd südame 
parempoolsest kojast. Südame parema ja vasema Vatsa- 
kese vahel on ühendus läbi vatsakeste seinte ...» 

Tänapäeval teab iga kooliõpilane, et südamest voolab 


Galenos (131—201). 

veri välja arterite kaudu, aga mitte veenide kaudu (neid 
kaudu läheb veri südamesse), et südame vatsakeste vahel 
pole ühendust, et südame kojad ei ole südamest vere väl- 
jumise kohad, vaid, vastupidi, siin tuleb veri südamesse, 
et südame parempoolsesse kotta tuleb kehast venoosne 
veri jne. Ja kui te mõtlete Galenose teooria üle järele, siis 
näete: selles pole kohta arteritel. Veri voolab veenides. 
Kopsudest — mitte ühtegi sõna. 

Kuid siiski püsis Galenose teooria tublisti tuhat aastat. 

Hiljem hakkas kostma vastuväiteid. Kuid mitte alati ei 
lõppenud need hästi. Uks skeptikutest, Serveto, hukkus 
tuleriidal koos oma raamatutega. Tõsi küll, ta ei kannata- 
nud niivõrd vereringe pärast, kuivõrd kallaletungide 
pärast Calvinile. Vaidlus oli usuline, ning arst Serveto, 
kes oli ka usuteadlane, võttis ettevaatamatult vaidlusest 
osa. Soovides sügavamalt haavata Calvinit, hakkas ta oma 
teostes kinnitama, et hing üldse ei asu veres, ning tõi selle 
tõestuseks oma arutlused vereringe ehituse kohta. 

Nendes arutlustes oli vigu, kuid oli ka palju tõtt. 

Calvin ei kuulunud just pehmeloomuliste inimeste 
hulka ja tal oli hea mälu. Niipea kui vaidleja-usuteadlane 
ja arst Serveto Genfis tema kätte sattus, saatis ta selle 
ilma igasuguste diskussioonideta tuleriidale. Süüdistus oli 
lühike: ketser. 


Padovas alustatud uurimistöid jätkas Harvey Londonis. 
Ta lahkas igasuguseid loomi, kuid kõige rohkem muidugi 
kasse, koeri ja vasikaid. Lahkas inimeste laipu. Sidus kinni 
artereid ja veene, avas neid seejärel kord ülevalpool, kord 
allpool sidemeid. Lõikas südame õhukesteks lõikudeks, 
otsides ühendust vatsakeste vahel... 

Ta uni muutus rahutuks: ka unes nägi ta vedelikega täi- 
detud torusid. Mõnikord nägi ta unes, et kandub edasi 
mööda hiiglasuurt veresoont; ta nägi ennast kord maksa 
soppides, kord südame vatsakeste tormilistes järvedes. 

Möödusid aastad. Harvey muutus kogenumaks ja vane- 
maks, ta juuksed hakkasid halliks minema. 

* Veresoonte sassiaetud võrk oli lahti harutatud ning 
Harvey koostas vereringe skeemi. 

See skeem kõneles paljus vastu sellele, mida väitsid va- 
remate aegade anatoomid ja arstid ning Harvey kaasaeg- 
sed. 

Süda on lihaskott. Ta töötab nagu pump, mis surub verd 
veresoontesse; klapid lasevad selles verel voolata ainult 
ühes suunas. Südamelöögid on südame osade lihaste üks- 
teisele järgnevad korrapärased kokkutõmbed,, need on 
«pumba» töö välised tunnused. Veri liigub mööda ring- 
joont, tulles kogu aeg tagasi südamesse. Suures vereringes 
liigub ta keskkohast (südamest) pähe, keha pinnale ja 
kõigisse = elunditesse. Väikeses vereringes liigub veri 
südame ja kopsude vahel. Kopsudes muutub vere koostis 
(ent kuidas, seda Harvey ei teadnud). Ohku veresoontes 
pole. Kuidas satub veri arteritest veenidesse, seda Harvey 
ei teadnud: ilma mikroskoobita ei saa jälgida vere; tee- 
konda kapillaarides. 


1615. aasta aprillis pidas Harvey arstide kolleegiumis 
loengu vereringe kohta. Ta ametikaaslased ei vaielnud 
vastu ning kuulasid heatahtlikult juba kuulsaks saanud 
Harvey teadaannet. Kes teab, mida need arstid mõtlesid: 
väliselt olid nad väga sõbralikud ja armastusväärsed. 

Harvey ei rutanud oma avastuse trükis avaldamisega 
ning alles 1628. aastal, pärast palju aastaid kestnud kont- 
rollimist, julges avaldada raamatu. Muidugi, sedamaid 
tungiti talle igalt poolt kallale. Harveyd see muide väga ei 
hämmastanud: teadlane muud ei oodanudki. 

«See, mida ma kirjeldan,» kirjutab ta oma raamatus, 
«on nii uus, et ma kardan, kas ei saa kõik inimesed minu 
vaenlasteks, kuna kord omaksvõetud eelarvamused jä 
õpetused on kõigis sügavalt juurdunud.» 

Muide" Harvey ei unustanud viisakusreegleid ja head 
tooni: ta pühendas oma töö kuningale, võrreldes kuningat 
südamega («kuningas on maa süda»), arstide-kolleegide 
poole pöördus aga spetsiaalse avaldusega, mis algas nii: 

«Londoni arstide kolleegiumi esimehele, minu ainsale 
sõbrale, ja teistele arstidele, minu armsatele kolleegi- 
dele, — tervitus.» 

Selles sissejuhatuses kõneles ta otsekui vabandades põh- 
justest, mis sundisid teda alustama oma uurimistööd. Soov 
välja selgitada tõtt, aga hoopiski mitte püüd näidata oma 
õpetatust, — niisugune on tema seletuse mõte. 

Kuid kõik need komplimendid aitasid vähe. Ilmselt tun- 
dis Harvey veel halvasti inimeste nürimeelsust. 

Lahingut alustasid, nagu alati, initsiaatorid. Need olid 
terased üheaastased kuked, kes valjult kiresid kaugelt ja 
kiiresti taganesid vana ja vilunud võitleja lähenemisel. 

Esimene oli prantsuse päritoluga noor Yorkshire'i arst 
Primrose. Alguseks ta teatas, et tal pole pistmist iga- 
suguste varem tehtud avastustega. Mis sellest, et Ser- 
veto, Colombo ja Cesaipmi töötasid läbi küsimuse 
vereringe kohta kopsudes! Mis sellest, et mitte keegi 
pole kunagi näinud käiku ühest südame vatsakesest 
teise! 

Primrose ei jännanud niisuguste pisiasjadega. 

«Las piiratud mõistusega inimesed sorivad igasugustes 
soontes. Tähtsad on üldistused, väärtuslik on mõttelennu 
ulatus ja kergus.» 

Primrose ei olnud mitte ainult ülemäära vaba käitumi- 
sega ja harimatu inimene. Selgus, et tal oli tähelepanu- 
väärseid teravmeelsuse algeid, sest mõelda välja niisugust 
kaitseviisi, nagu mõtles välja tema, ei suuda kaugeltki 
igaüks. 

«Laiba südames pole ühendust vatsakeste vahel? Noh, 
ja pole tarviski. Aga elusal inimesel on niisugune ühendus 
olemas!» teatas ta. 

See oli kaval võte. Kuidas teada saada, kas elusal ini- 
mesel on ühendust vatsakeste vahel? Selleks on vaja süda 
avada, S. 0. surmata see inimene. Siis aga on uurija ees 
juba mitte enam elus inimene, vaid laip. 

Sellise väite vastu oleks olnud raske võidelda, kuid 
Primrose'i nooruslik õhin rikkus kogu asja. Olles hoogu 
sattunud, ei suutnud Primrose peatuda ning ebaõnnes- 
tunud lause libises ta keelelt: 

«Ning mille poolest on Harvey avastus kasulik? Vana- 
Kreeka arstid ei teadnud sellest midagi, kuid ravisid hai- 
geid niisama hästi, kui ravib neid Harvey.* 

Lause reetis Primrose'i täielikult. Ta osutus lihtsalt 
Galenose ja teiste vanade kreeklaste pooldajaks, progressi 
vaenlaseks. 

Oli teisigi kallaletungijaid. Harvey ei hakanud neile 
vastama: ta ei pidanud neid selle vääriliseks. 

Peatselt astusid välja ka «tõelised» teadlased. 

Nad ei valinud eriti oma väljendusi ja isegi ei püüdnud 
Harvey teooriat faktidega ümber lükata. Kuulus Pariisi 
professor Riolan, keda hüüti «anatoomide kuningaks» (kes 
peaks veel täpsemalt tundma kõiki anatoomia peensusi?!), 
nimetas esimestest sõnadest alates Harvey ideid valeli- 
keks ja absurdseteks. 

«Suur Galenos ei saanud eksida. Harvey lihtsalt vas- 

Tiitelleht Harvey raamatust vereringe kohta. 


sib. Midagi niisugust, millest ta kirjutab, ei ole ega saagi 
olla...» 

Riolani kateedri sai endale ta õpilane Gui Patin. See 
käis oma patrooni jälgedes ning talle oli Galenose autori- 
teet kõrgem kõigist maailma tõdedest. 

«Müts maha! Nii ütles Galenos ise!» 

Patin on ammu surnud, ta kondid on kõdunenud, ta 
raamatud on unustatud, kattunud rahulikult hallitusega 
ja olnud paljude raamatuskorpionide põlvkondade elupai- 
gaks. Tema nime võib praegu kohata ainult arstiteaduse 
ja füsioloogia ajalugu käsitlevates raamatutes. Kuid elab 
Diafoirus, harimatu arst Moliere'i komöödias «Ebahaige». 
Diafoirus pole aga keegi muu kui Patin. Moliere tegi ta 
oma komöödiaga surematuks, naeris Pariisi professori üle 
peenelt ja sapiselt, maksis talle kätte Harvey eest. 

«Südame toonid? Meil Itaalias pole neid kuulda!» aval- 
das arvamust Padova arst Parisanus. «Võib-olla oleme 
meie, itaallased, kurdivõitu ja ei kuule seda, mida kuul- 
dakse Londonis?» 

Vaidlus lõi lõkkele. Ka Harveyle endale ei pakku- 
nud palju rõõmu supp, mille ta cli keetnud: see tuleb 
ära süüa, aga ta oli vaikne ja rahulik inimene ning kõige 
rohkem maailmas kartis kisa ja kära, vaidlusi ja skan- 
daale. 

Lõpuks astus Harvey kaitseks välja Descartes ise — 
kuulus filosoof, matemaatik ja füüsik. Sel oli kaalu: vaen- 
lased jäid vait. Kuid nad ei lõpetanud oma Sõnestustööd 
ja selle tulemused avaldusid õige pea. Hsrvey hakkas kao- 
tama praktikat. Uksteise järel läksid tema juurest minema 
patsiendid: Harveyl oli niisugune «kuulsus». 

Vaenlased katsusid laimata Harveyd ka kuninga ees. 
Kuid Charles I (James I ei olnud enam kuingas) armastas 
ja austas Harveyd väga. Ta ajas keelepeksjad minema ja, 
nagu räägitakse, ütles neile ainult: 

«Olete te kadedad?» 

Aeg läks edasi. Möödus kümme, möödus viisteist aas- 
tat. Vaidlused hakkasid vaibuma. Tõsi küll, vanad torise- 
sid, kes avalikult, kes omaette, kuid noorsugu läks Harvey 
järel. Ta kuulsus kasvas, kuid teadlane ei jäänud loorberi- 


28 


tele puhkama: jõudmata lõpetada esimest tööd, hakkas ta 
tegema juba teist. Selleks tööks oli vaja erilist materjali 
ning seda oli tarvis väga palju. 

Kord vastuvõtul märkas kuningas Charles I, et .ta lem- 
mikarst on mõtlik ja kurb. 

«Mis sul viga on?» küsis ta Harveylt. «On sul ebameel- 


divusi?» 

«Ei, teie kõrgeausus,» vastas arst sügava kummardu- 
sega. «Ma olen terve, mul läheb kõik hästi.» 

«Milles on siis asi? On sul tarvis raha?» küsis Charles, 
tundes Harvey koduseid asju ia ta abikaasa ahnust. 

«Raha pole tarvis, kuid. . . Ma tahan alustada uut uuri- 
mistööd ning mulle on tarvis materjali: palju tiineid 
loomi.» 

«Ainult seda!» puhkes Charles naerma. «Mis siis ikka! 
Mine Windsorisse ja ütle, et ma lubasin sul teha seal kõike, 
mida sa soovid.» 

Harvey kummardus ja muutus kohe rõõmsamaks. Seda 
oli ta taotlenud juba mitu nädalat, seistes kuninga vastu- 
võttudel kõige süngema ilmega. 

Kuninga jahipargis algas uus. seninägemata jaht — jaht 
muna Saladusele. 

Vaesed Windsori pargi emahirved! Kuninglikud jahid ei 
olnud neile veel kunagi niisugust kahju tekitanud, nagu 
see lantsetiga «kütt». 

Harvey ei piirdunud emahirvedega. Ta uuris usinalt ka 
kanamuna. Munavalge, munakollane, igasugused kiled, 
koor ... Kui palju materjali tööks! 

«Miks on koor poorne? - Võib-olla läheb õhk pooride 
kaudu loote juurde?» 

Arst kattis muna lakiga. See ei õnnestunud tal kohe: 
kord voolas lakk laiali, kord jäi nii paksult, et kuidagi ei 
tahtnud kuivada. Ning siis — vaat kus skandaal! — hau- 
duva kana alla pandud munad kleepusid kana külge. 
Kana jalutas kaagutades mööda tuba, külgekleepunud 
muna aga kõlkus ta sulgede küljes. 

Mõnikümmend rikutud muna — ja Harvey oli ära õppi- 
nud selle väliselt nii lihtsa töö. Ta kattis muna lakiga nii 
osavalt, et ei jäänud selles kunstis maha isegi niisugustest 
lakkimismeistritest nagu hiinlased ja jaapanlased. 

Harvey paigutas lakiga kaetud muna kana alla. Kana 
kohendas ennast pisut ja rahunes siis: muna ei kleepunud 
ta sulgede külge, kõik oli korras. *27 


Möödusid päevad. Harvey hoolitses hauduva kana eest 
püüdlikult. 


Kanapojad koorusid kõigist munadest peale ühe. Laki- 
tud muna oli kõige ilusam, kuid kanapoega sellest ei tul- 
nud. 


Harvey lõi muna katki. Lootest polnud seal näha jäl- 
gegi. Vähemalt ta ei märganud neid jälgi. 

«Nii,» lausus ta, «nii see on . .. Pooride kaudu loode hin- 
gab. Kuid ... tuleb kontrollida.» 

Aega veel oli: suvi oli alles alanud. Uue hauduva kana 
alla asetati korraga tosin lakitud muna. See oli väga ilus 
pesa: munad aina läikisid! 

Kana haudus, Harvey ootas. Möödusid määratud päe- 
vad, möödus veel üks päev: kana hakkas rahutuks muu- 
tuma. See oli kogenud kana ning arvatavasti ärritas teda 
nii ebatavaline nähtus. 


Möödus veel kaks päeva. Kana tuli pesalt ära, saputas 
ja puhastas ennast ning kõndis eemale. Oli näha, et ta loo- 
bub niisugustest imelikest munadest. 

Üksteise järel lõi Harvey munad katki. Loote jälgi ta 
ei leidnud. 

«Nii see on! Nad lämbusid, ei suutnud areneda,» nii lau- 
sus muna saladuse kütt tosinale hukatud elule hauakõne 
asemel. 


Harvey ei võinud piirduda ainult koore pooride tähtsuse 
selgitamisega. Algas loote arenemise uurimine. Nüüd ei 
kaetud mune enam lakiga, kuid see-eest haudusid kanad 
tosinate kaupa. Sadu mune pandi töösse. 

Päevast päeva jälgis Harvey mune, pidas täpset arves- 
tust haudumispäevade kohta, määras loodete vanust. 

Iga päev läks mitu muna otse kana alt uurija lauale. 

Võtnud muna, mida oli hautud neli päeva, kõrval- 
das Harvey sellelt ettevaatlikult koore ja asetas sooja 
vette. Ta nägi väikest ähmast laigukest. Laigukese kesk- 
paigas tõmbles imetilluke punane täpike. See ei olnud 
suurem nööpnõela peast. See veretilk kord ilmus, kord 
kadus. 


«Ta on punane! Ta tuksub!» hüüdis Harvey. «See on 
süda!» 


«See veretilk, mis kord ilmus, kord jälle kadus, näis 
nagu kõikuvat olemise ja mitteolemise vahel, ja see oli 
elu allikas,» kirjutas ta pisitillukese veretuga kohta. 

Päev päeva järel uuris Harvey muna ning tema ees 
avanes pikkamööda arenemise pilt vaevaltmärgatavast 
täpist kuni kanapojani. 

Ta võttis sisuseid välja kümnetel kanadel ja selgitas, 
kuidas toimub muna enese arenemine ja kujunemine. Ta 
tegi kindlaks nii valgu, kilede, rebu kui ka munasilma 
tähtsuse. 

«Ta kulutas niipalju mune, et neist valmistatud muna- 
roast oleks jätkunud kogu Londonile!» niisuguse hinnangu 
andis Harvey töö kohta ta köögitüdruk. 

Kanamuna ei suutnud rahuldada Harvey uudishimu. 
Ta asus imetajate uurimisele. Tiined emahirved ja mets- 
kitsed avasid üksteise järel tema ees oma saladused. Ta 
uuris nende kehaehitust, sigimiselundeid, uuris loodete 
arenemist. 

Jooniste, visandite, märkuste ja ülestähenduste virnad 
aina kasvasid. Kauguses paistis juba töö lõpp. Ja äkki. .. 
puhkes Inglismaal kodusõda. Charles I lahkus rutuga Lon- 
donist ja sõitis Šotimaale. Harvey kui kuninga ustav sõber 
sõitis talle järele. Seal ei olnud jooniseid, päevikuid ega 
ülestähendusi. 

Muutlik õnn naeratas Charlesile, Cromwell taganes ja 
Charles pöördus tagasi Londonisse. Harvey määrati Oxfor- 
dis asuva Mertoni kolledži dekaaniks. Vana dekaan Brent, 
parlamendi pooldaja, oli sunnitud oma koha loovutama 
kuninga lemmikule. 

Kuid kodusõda polnud lõppenud. Charles sai uuesti lüüa, 
kaotas võimu (koos sellega aga ka pea) ja uuesti hõivasid 
Cromwelli väed Oxfordi. 

Koos Cromwelliga pöördus tagasi ka Brent — nüüd 
mitte enam Vvõidetu, vaid võitja. 

Brent polnud suuremeelne, kuid tal ei olnud julgust 
otseseks kallaletungiks. Ta meelitas oma nõusse rühma 
kodanikke, seletanud neile, et Harvey pole mitte ainult 
kuninga lemmik, vaid ka ketser. . Ketseritega käitusid 
Cromwelli pooldajad väga ebasõbralikult. Rahvahulk rii- 
sus paljaks ja põletas maha Harvey maja. = Suitsupilves 
ja leekides, märatseva rahvahulga metsikute hüüete saa- 
tel hävis kõik. 

Harvey jäi tänavale, kuid see polnud veel nii suur häda. 
Ta kaotas raamatukogu, käsikirjad, joonised, preparaadid, 
instrumendid. 

Teadlane ei jäänud ilma mitte üksnes jahirelvadest, vaid 
kõigist — kõigist! — oma jahitrofeedest, mis olid kogu- 
nenud viimase suure jahi ajal muna saladusele. 

Mis jäi Harveyl teha? Õnneks olid tal vennad, vendadel 
aga suur kaubandusettevõte. Nad andsid Harveyle kauban- 
dusaktsiaid: tulud neilt võimaldasid teadlasel ennast ülal 
pidada. 

Harvey kolis üle Lambethi eeslinna, kuid teaduslikku 
tööd ta ei katkestanud ja hävitas endiselt sadade kaupa 
kanamune. Emahirvi enam ei olnud. Need tuli asendada 
lihtsamate loomadega: küülikute, koerte ja kassidega. 
Ning siin nägi Harvey oma kogemuse põhjal, et küülikul, 
kassil ja koeral erineb loote arenemine vähe loote arene- 
misest emahirvel. 

Elu Lambethis polnud hoopiski see, mis varem Londo- 
nis. Harvey peaaegu ei väljunud kodust ja kas töötas või 
nukrutses. Ainult pühade puhul lubas ta enesele väikese 
meelelahutuse: sõitis külla vend Eliabile, kes elas Rich- 
mondi lähedal. Siin ta pisut jalutas, rohkem aga istus 
vennaga kahekesi ja jõi kohvi. Kui vend külastas Har- 
veyd, kordus seesama: vennad istusid ja jõid kohvi, vahe- 
tades harva mõne sõna. 

Kohv oli ainuke, mis kaunistas Harvey elu. Mingisugu- 
seid muid lõbusid ja meelelahutusi tal ei olnud. 

Veetes aega kord kohvikannu, kord laboratooriumilaua 
taga, kogus Harvey pidevalt teaduslikku materjali. Jälle 
kasvasid märkuste ja jooniste kuhjad, ning jälle Harvey 
viivitas. 

Tal olid hästi meeles kõik ebameeldivused, mida tal 
tuli taluda pärast raamatu avaldamist vereringe kohta. 
Kuid siis oli ta olnud võrdlemisi noor ja erksa vaimuga, 
nüüd aga võtsid vanadus ja õnnetused oma osa. Harvey 
kartis võitlust ja kallaletunge, teda ei ahvatlenud kuul- 
susesära. Ta ei tahtnud enam mitte midagi, mitte midagi 
peale... tassi kohvi. 

«Miks mitte jääda oma vaiksesse sadamasse? Miks lasta 
end jälle kanda tormisele elumerele? Laske mul rahus 
surra. Maksin ma ju selle eest kallist hinda.» 

Harvey õpilane ja sõber doktor Ent ei jätnud vanakest 
rahule. Ning olles joonud paljude päevade ja nädalate 
jooksul ära ebatõenäolise hulga tasse kohvi, murdis ta 
Harvey vastupanu: raamat anti trükki. 

«Loomade tekkimisest» oli selle raamatu pealkiri. Suur 

Harvey teose «Loomade tekkimisest» frontispiss. 


osa sellest oli kirjutatud mälu järgi: kõige tähtsamad 
materjalid olid tulekahju ajal hävinud. 

Raamatul ilutses vinjett: Jupiter hoiab käes muna, 
munast aga väljuvad ämblik, liblikas, madu, lii.d, kala 
ja laps. Munale on kirjutatud: «Kõik tuleb munast». 

Harvey kartis asjata tormi. Raamat võeti vastu väga 
hästi ja mitte mingisuguseid kallaletunge autorile, peale 
väikeste märkuste, ei olnud. Vanake võis rahulikult jät- 
kata oma kohvijoomist. 

See oli Viimne leht Harvey loorberipärjas. Kuue aasta 
pärast teadlane suri. Ta pärandas kogu oma varanduse 

mitmesugustele teaduslikele asutustele, oma kohvikannu 
aga vend Eliabile. «Mälestuseks õnnelikest hetkedest, mis 
me koos veetsime seda tühjendades,» kõlas eri punkt tes- 
tamendis. 

«Kõik tuleb munast,» selle lause heitis Harvey maa- 
ilma. 

Näis, et kõik on hästi, kõik on korras. Näis, et Harvey 
loosung lõpetab kõik vaidlused ja sõnelemised. 

Aga ei! 

Kõik tuleb munast — jah, nii see on. Kuid... kust 
tekkis muna ise? 

Ei, Harveyle ei olnud määratud selle küsimuse lahen- 
damine. Ja ta ei suutnudki seda teha: kuulus arst polnud 
hoopiski isetekkimise vastane. 

Harvey ainult viis vaidluse ühelt pinnalt teisele. Uss ei 
saa sündida mittemillestki, surnud ainest. Ta koorub 
munast. Kuid muna, millest koorub uss, — see võib sün- 
dida. 

Teadlane ei lahendanud vaidlust, ta ainult asendas 
looma munaga. Harvey vallutas vaenlaselt ühe kaeviku, 
kuid jättis talle teise kaeviku, mis oli seda kindlam. 

Kes oli näinud neil aegadel solkmete mune, kes teadis, 
kuidas solkmed tekivad? Mitte keegi. 

Mis ilmus varem — muna või kana? 

Harvey vastas julgelt: «Muna!» Kuid see polnud küsi- 
muse lahendamine. 

Kes munes esimese muna? Seda Harvey ei teadnud. 


Igaühele oma 
LAMBALIHAPULJONG JA TEADLANE 


XVII sajandil elas Delfti linnas hollandlane Antonyvan 
Leeuwenhoek. Olles nooruses kalevikaupmees, hiljem 
midagi majandusülema taolist kohtukojas, läks ta — alati- 
seks teaduse ajalukku, kuigi oli ainult iseõppija-asjaar- 
mastaja. Tundes huvi suurendusklaaside vastu, õppis ta 
neid lihvima ja saavutas selles töös tolle aia kohta harul- 
dase täiuslikkuse. Ta läätsed olid laitmatud ja erakordselt 
pisikesed: kõigest kolmemillimeetrise läbimõõduga ja isegi 
väiksemad. Innustudes sellest tööst ikka enam ja enam, ku- 

lutas Leeuwenhoek suurema osa oma pikast elust (ta elas 
üheksakümne ühe aastaseks) mikroskoobile. Tõsi küll, see 
polnud veel mikroskoop, vaid ainult luup, ning kaasaegse 
mikroskoobiga sarnaneb ta niisama vähe kui samovar 
veduriga, kuid see suurendas. Osav meister Leeuwenhoek 
valmistas mikroskoobi, mis suurendas kakssada seitseküm- 
mend korda. Mikroskoop avas inimestele uue maailma: ta 
võimaldas näha seni nägematut. 

Mõne aja pärast hakkasid teadlased mikroskoopi laial- 
daselt kasutama. 


Leeuwenhoeki mikroskoop (vaade 
eest, küljelt ja tagant). 


Igasugused ripsloomad, keriloomad ja teised pisiloomad 
kihasid hämmastunud vaatlejate silmade ees. Need pisitil- 
lukesed olendid olid nii arvukad ja mitmekesised, et uuri- 
jatel läks silmade ees kirjuks. 

Kuid kõige tähtsam oli see, et kõik kihas neist olen- 
deist. Sõnnikus ja vees, õhus ja tolmus, mullas ja rentsli- 
mudas, igasugustes mädanevates ainetes, ühesõnaga, igal 
pool esinesid need «mikroobid», nagu tol ajal nimetati 
kõiki mikroskoopiliselt väikesi olendeid. 


Kust on nad pärit? -nodeee 


Tarvitses vaid asetada vette heinatuust ning mõne aja 
pärast kihas heinaleotis leotisloomadest. Neid ujus selles 

otse parvede kaupa. Nende kõrval aga kihasid leotises 
veelgi pisemate olendite müriaadid. ..... 


«Nad tekkisid heina kõdunevatest panustest,» teatas 


iiri nreester Needham. «Nad sündisid sellest.» 


«Na?tekkärelutust ainest,» kinnitas ka väljapaistev 


prantslane krahv Buffon. 


Hooke'i mikroskoop. 


Teadlased jagunesid kahte leeri, karjusid ja lärmitse- 
sid, süüdistasid üksteist jumalasalgamises, autoriteetide 
ees kummardamises, kõiges, mis pähe tuli. 

«Missugused munad saavad neil olendeil olla? Nad on 
ise väiksemad igasugusest munast!» 

«Munad ei lenda õhus, need aga lendavad.» 

«Lori! Munad on olemas! Juba kuulus Harvey ütles: 


kõik tuleb munast.» 

«Ütles, aga mitte nende kohta. Ta ütles seda kanade ja 
teiste lindude kohta.» 

«Milleks lärmata, parem tõestage!» 
34 


Kui asi jõudis tõestamiseni, siis kohtusid kolme maa — 
Inglismaa, Prantsusmaa ja Itaalia esindajad. Uhel pool 
olid prantslane Buffon ja iirlane Needham, teisel pool 
itaallane preester Spallanzani. 

Lazzaro Spallanzani oli kõigest viieteistkümne aastane, 
kui ta sattus Reggiosse, jesuiitide kätte. Nad õpetasid talle 
filosoofiat ja teisi teadusi ning, nähes noormehe andekust, 
hakkasid teda meelitama hiilgava karjääriga jesuiidi töö- 
põllul. Tänamatu õpilane — temaga oli nii palju jänna- 
tud! — keeldus sellest aust ja läks Bolognasse. 

Selleks olid tal erilised kaalutlused. Asi seisis selles, et 
Bologna ülikoolis oli matemaatika ja füüsika professoriks 
ta nõbu — kuulus Laura Bassi. Laura oli väga õpetatud 
ning kergus, millega ta lahendas kõige keerulisemaid küsi- 
musi, pani imestama välismaiseid professoreid. 

Lazzaro kasutas õnnelikku juhust maksimaalselt ja 
õppis matemaatikat Laura juhendusel nii, et tema dispuut 
lõppes aplausimürinaga. Vanad professorid olid vaimustu- 
sest nagu arust ära. Mõned neist andsid sealsamas talle 
üle oma eraõpilasi. See oli liigutav pilt. 

Lazzaro isa oli jurist ning tava kohaselt pidi poeg 
valima sama elukutse. Lazzaro kui sõnakuulelik poeg hak- 
kas õppima õigusteadust, kuid see ei meeldinud talle. 

«Igav!» lausus ta, olles lugenud läbi mõned paksud 
nahkköites raamatud. 

Lazzaro tegeles loodusteadusega, selleks aga, et vane- 
mad väga ei pahandaks (vanemate õnnistust hindas ta 
väga), astus ta ühtlasi ka mungaks. 

Varsti sai preester Spallanzani professoriks. Ta pidae 
loenguid Toskaanas, Modenas ja Pavias, reisis mööda 
Apenniine, Sitsiiliat ja teisi paiku, külastas nii Aust- 
ria kuningat kui ka Türgi sultanit. Ta õppis tundma kõike, 
alates mööda veepinda visatud kivide rikošettidest ja lõpe- 
tades vihmausside äralõigatud kehaosade regenereerimi- 
sega. Kui ta oli teinud mõned avastused, köitis loodustea- 
dus teda nii, et ta muutus kirglikuks looduseuurijaks. 

Teda ei köitnud loomade süstemaatika ning ta ei püüd- 
nud leida ja kirjeldada võimalikult rohkem uusi liike. 
Samuti ei huvitanud teda eriliselt loomade levik, nende 
käitumine, kasulikkus ja kahjulikkus. .Spallanzanit huvi- 
tas füsioloogia, katsed. 

Spallanzani uuris konnade, madude, sisalike ja teiste 
loomade vereringet ning sai teada palju uut. Kaua piinas 

ta kukki — nii tavalisi kui ka tõukukki, püüdes neilt teada 
saada seedimise saladusi. Ta ei halastanud eneselegi: on 
-tarvis teada saada, kuidas töötab inimese magu. Selleks et 
saada natuke maomahla, hankis Spallanzani seda omaenda 
maost. 

Nahkhiired lendavad pimedas ja ei puutu mitte millegi 
vastu. Mispärast? Teadmishimuline õpetlane hakkas nahk- 
hiiri «kontrollima». Ta kleepis neil silmad kinni, põletas 
silma sarvkesta tulise rauaga, eemaldas silmamuna täieli- 
kult. Pime loomake aga lendas mööda kõigist takistustest, 
mida ta teel oli küllaldaselt: selle eest hoolitses preester. 

Eksperimentaator ei suutnud vastata küsimusele, mis 
meel juhib nahkhiirt pimeduses lennates. Oli selge, et see 
pole nägemine. Kuid mis siis? Loomulikult mitte kuul- 
mine, mitte haistmine, liiatigi veel mitte maitsmine. Jäi 
järele kompimine. Ning ta otsustas, et nahkhiirtel on kom- 
pimine erakordselt tugevasti arenenud: nad võivad kõm- 
pida isegi kaugelt. Teadlane eksis, kuid kas teda võib selle 
eest süüdistada? Alles sada viiskümmend aastat hiljem 
avastati nahkhiirte saladus. Selgus, et tähtsat osa etendab 
nahkhiire lennul ultraheli, omamoodi «radarseadis»: teki- 
tades ultraheli (väga peenikest piiksumist, mida inimese 
kõrv ei kuule), püüab ta kinni nende lainete peegelduse 
(ultrakaja) ja juhendubki selle järgi lennul. Kuid ka näge- 
mine, aitab nahkhiirt lennul. 

Vaimulikust teadlane oli väsimatu uurija ning armastas 
seejuures mitmekesisust. Töötanud vereringe ja seedimise 
saladuste avastamisel, hakkas ta uurima muna arenemist. 
See tegevus tõotas palju huvitavaid avastusi. Tõsi küll, 
XVII sajandi teadlased olid avastanud juba mitmed 1oo- 
made paljunemise ja arenemise saladused, kuid just siin 
oli veel palju tundmatut ja veel rohkem muinasjutte. 

Mida kauem töötas Spallanzani sel alal, seda enam ja 
enam veendus ta, et kõikidel elusolenditel peavad olema 
Vähemad. 

«Just nimelt vanemad,» püsis Spallanzani kangekaelselt 
oma arvamusel. «Mitte ükski elusolend ei teki, ei sünni 
mittemillestki. Kõik elus sünnib* elusast, sünnib enese 
sarnasest.» 

Mikroskoop, millega oli avastatud mikromaailm, andis 
meie uurijale uue tegevuspõllu. Oi, kui palju kõike vilksas 

ta lihtsa mikroskoobi läätse all, ja seejuures mitmekesist, 
saladuslikku ja mis peaasi — uut, uut ja uut!... 

Spallanzani armus sellesse töösse. Kes teab, võib-olla 
oleks ta huvi peatselt vähenenud — armastas ju vaimu- 
likust looduseuurija uudsust —, kui ta poleks lugenud 
krahv Buffoni teoseid. 

Buffon kirjutas väga hästi, kuid laboratoorset tööd ei 
armastanud. 

Igasuguste «mikroobidega» töötas ja tegi vaatlusi iiri 
preester Needham, ning Buffon, kuulanud Needhami ette- 
kannet, kirjutas lehekülje lehekülje järel. See oli kahe 
talendi — kirjaniku ja vaatleja — ideaalne ühendus. 

Spallanzani ei saanud nõustuda Needhami arvamusega, 
talle ei avaldanud mõju ka Buffoni, kuulsa looduseuurija 
ja kirjaniku nimi. 

«Kuidas? Väikestel olenditel pole vanemaid? Nad sün- 
nivad heinaleotisest? Mikroobid sünnivad mingisugusest 
lambaliha puljongist? Rumalus!» 

Spallanzani tegi käega järsu žŽesti. 

«Rumalus!» kordas ta. 

«Rumalus» on lihtne öelda. Vähe on neid, kes pole oma 
teadusliku vastase aadressil hüüdnud «rumalus». Kuid 
sõnadest üksi on vähe — tarvis on tõestada. 

Ning Spallanzanit köitis uus töö: mikroobide vanemate 
otsimine. Muide, mitte ükski asutus maailmas pole otsinud 
mahajäetud lapse vanemaid niisuguse püüdlikkusega nagu 
preester otsis mikroobide vanemaid. Need aga — justkui 
kiuste — ei lasknud end kuidagi tabada. 

«Kas te siis tõesti jäätegi vaeslasteks?» kurvastas prees- 
ter. «Ei, seda ei juhtu.» 

Spallanzani muutis taktikat. Selle asemel et tõestada, et 
mikroob võib olla vanemaks, selle asemel et otsida taba- 
matuid vanemaid, tegi ta vastupidi. Pole mikroobe-vane- 
maid — pole ka järglasi. 

«Mikroobid tekivad igasugustes leotistes? Nad tekivad 
lambaliha puljongis? Sünnivad sellest? Hüva! Ma teen nii, 


et nad ei saa seal sündida. Ma ei lase sinna nende vane- 
maid.» 


Kirglikku preestrit vihastas eriti lambaliha puljong. 
Just see viis ta enesest välja. 

«Miks lambaliha puljong? Miks just lambaliha 
puljong?» hüüdis ta meelepahaga, üksisilmi vaadates kat- 
lale, milles läikis rasvane puljong. 

Ta soojendas ja keetis seda igat moodi. Tal nagu oleks 
õnnestunud hävitada selles igasugused elu tunnused, kuid 

tarvitses puljongil seis- 
ta paar päeva, kui mik- 
roobid hakkasid selles 
tervete parvedena ela- 
ma.  Ahmased -— laigud 
katsid vedelikku, mis 
veel eile oli nii säten- 
dav ja läbipaistev. Hea 
veel, et mikroobidel 
pole keelt, muidu oleks 
võinud kergesti juhtu- 
da, et Spallanzani oleks 
näinud = oma lihtsas 
mikroskoobis-luubis, 
kuidas nad kavalalt tal- 
le keelt näitavad ja te- 
da narrivad: 

«Noh? Aga meie ole- 
me siin, oleme siin, ole- 
me siin...» 

Spallanzani - kurvas- 
tas ja ärritus, purustas 
kümnete kaupa -kolbe 

Lazzaro Spallanzani (1729—1799). ja pudeleid, kuid ei 
andnud alla. 

«Nad satuvad sinna 
õhust,» pomises ta süngelt, vaadeldes järjekordset pul- 
jongiportsjonit. «Nad hõljuvad tolmus ...» 

Ta proovis kolbe sulgeda korkidega. Kuid mis on kork 
mikroobidele? Need väikesed vembumehed leidsid korgis 
niisuguseid väravaid, et valgusid sadadena õnnetusse pul- 
jongisse. 

Sõda mikroobidega köitis Spallanzanit nii, et ta hakkas 
nendes nägema oma kõige õelamaid vaenlasi. Tal kadus 
uni ja söögiisu, kõik ta mõtted keerlesid mikroobide ja 
puljongi ümber. 

Ning ühel unetul ööl tuli tal hiilgav mõte. Ta ei haka- 
nud hommikut ootama, hüppas üles, riietus ja jooksis oma 
laboratooriumi. 

Spallanzani idee oli väga lihtne: pudelikaelad on tarvis 
kinni joota. Siig enam mingeid avausi ei jää, siis ei poe 
mikroobid enam puljongisse. 

Töö algas. Spallanzani täitis pudelid puljongiga, keetis 


neid — mõnda mõni minut, mõnda aga pool tundi —, see- 
järel sulatas tulel nende kaelad pehmeks ja jootis klaa- 
riga kinni pudelisuud. Ta kõrvetas sõrmi, purustas pude- 
leid, valas enda ja põranda üle puljongiga. 

Koit leidis Spallanzani laboratooriumist. Umbes küm- 
mekond pudelit seisis laual reas. Nende kaelad olid õhu- 
kindlalt kinni joodetud. 

«Noh!» nipsutas preester sõrmega ühele pudelile. «Kat- 
suge nüüd siia pääseda!» 

Kartlikult hakkas ta mõne päeva pärast pudelite sisu 
uurima. Aga mis siis, kui ka neis on mikroobid? ... 

Kaua aega keedetud pudelites oli puljong läbipaistev. 
Mitte ühtegi mikroobi! Spallanzani oli vaimustuses. 

Kuid mida kaugemale ta tööga jõudis, seda pikemaks 
venis tema nägu. 

Pudelites, mida oli keedetud veerand tundi, oli mik- 
roobe vähe, kuid neid oli. Pudelites aga, mida oli keede- 
tud kõigest mõni minut, kihasid nad tervete parvedena. 

«Võib-olla ei jootnud ma neid kinni küllalt ruttu?» mõt- 
les Spallanzani. «Kordame...» 

Ning ühtlasi otsustas ta loobuda puljongist: talle oli 
selle terav lõhn vastikuks muutunud. Ta valmistas seem- 
netest mitmesuguseid leotisi ja tõmmiseid. Nüüd lõhnas 
laboratoorium nagu apteek. 

Jälle keesid kobrutades leotised, jälle valati vedelikke 
pudelitesse, jälle kõrvetas Spallanzani käsi, jälle ilmusid 
lauale kinni joodetud pudelite read. Ning jälle — mõne 
päeva pärast — kordus vana lugu. Pudelites, mida oli kuu- 
mutatud vähe aega, esinesid mikroobid. 

«Ohoo!» laksas preester käega oma paljale pealaele. 
«Küll on lugu! See on ju avastus. On mikroobe, mis talu- 
vad kuumutamist mitu minutit. See neid ei tapa...» 

Spallanzani puhkes rõõmsalt naerma, hõõrus rahulda- 
tult käsi ja istus laua taha. Ta kirjutas vastuväite Buffo- 
nile ja Needhamile. Vastuväide oli pikk, täis sappi ja pil- 
get. See hävitas juurteni kõik Buffoni ja Needhami «teoo- 
riad». 

«Mikroobid ei sünni leotistest ega puljongitest. . Nad 
satuvad sinna õhust. Tarvitseb leotist ainult tund aega 
keeta ja pudel kinni joota, ning sinna ei ilmu ühtegi mik- 
roobi, ükskõik kui kaua aega ta ei seisaks,» need olid 
Spallanzani vastuväite tähtsamad mõtted. 

Preester sai tagasi söögiisu, ta uni aga muutus sügavaks 


ja rahulikuks: mikroobide vanemate saladus oleks nagu 
olnud lahendatud. 


«Teie hiilgus!» jooksis Buffoni kabinetti Needham. 
«Professor Spallanzani vaidleb vastu. Ta tõendab, et...» 
Ning Needham jutustas Spallanzani vastuväidete sisu. 

«Hm...» jäi Buffon mõttesse, näppides pitsmansetti. 
«Hm...» kordas ta ja nuusutas tubakat. «Hüva,.. Ma 
mõtlen järele. Aga teie lahendage niisugune küsimus — 
kas mikroobid saavad sündida Spallanzani pudelites.» 

Needham, osav eksperimentaator, oskas kinni püüda 
öeldu mõtte. 

«Ta kuumutas, keetis...» sosistas iirlasest preesternina 
hõõrudes. «Ta kuumutas tunni ja rohkem... Ta... Nii!» 
hõiskas Needham. 

Buffon võpatas ja vaatas preestrile etteheitvalt otsa: 

«Kas sobib nii karjuda?» 

«Teie hiilgus! Teie hiilgus!» hüüdis Needham vaimustu- 
ses. «Kõik on korras! Kirjutage. ...» 

Buffon haaras sule, kastis selle tindipotti ja teritas 
kõrvu. 

«Kirjutage: Spallanzanil ei saanudki midagi tekkida 
nendes leotistes,» kõneles Needham hingeldades. «Mispä- 
rast? Väga lihtne. Oma kuumutamisega tappis ta selle 
«loovjõu», mis oli leotises. Ta tappis elujõu. Ta leotised 
muutusid surnuks, nad ei annaks mitte midagi ka ilma 
igasuguste korkide ja kinnijootmisteta.» 

Needham kõneles, Buffon aga kirjutas kõik kiiresti 
paberile. Kui ta oli üles märkinud kõik vajaliku, jättis ta 
Needhamiga jumalaga. Nüüd võis ta ka üksinda kirjutada: 
materjal oli tal olemas. 

Buffoni ja Needhami vastus avaldati trükis. Selles 
kõneldi nii kuumutamisest kui ka sellest, et Spallanzani 
pudelites oli liiga vähe õhku, et niisugustes tingimustes 
ei saa toimuda mikroobide isetekkimist, ja paljust muust. 
Spallanzani luges kaua Buffoni artikli lopsakaid lauseid. 
Ning ta tabas peamise mõtte: pudelites oli vähe õhku. 

Needhamil oli õigus: pudelites oli õhku tõepoolest vähe. 
Pudelikaelad olid laiad. Kinnijootmisel tuli pudelit tuge- 
vasti kuumutada. Kuumenes klaas, kuumenes pudelis asuv 
õhk. Kuumenedes õhk paisus ja osa sellest tuli pudelist 
välja. Ava kaelas oli lai ja selle kinni jootmiseks kulus 
mitu minutit. Pudel ei jahtunud: Spallanzani jootis selle 

kuumana kinni. Kinnijoodetud pudelis oli hõrendatud õhk. 
Needhamil oli õigus: niisugune olukord ei ole soodne ise- 
tekkimiseks. Mis elu saab olla hõrendatud õhus! 

Spallanzani muutis taktikat. Ta ei jootnud pudelit kinni 
kohe, vaid venitas selle suu toruks. Jättis otsa väikese 
avause ja alles seejärel kuumutas ja keetis. Pärast laskis 
pudelil jahtuda ja alles pärast seda jootis kinni avause. 
Avaus oli väga pisike ning selle kinnijootmisel pudel ei 
jõudnud kuumeneda. Jahtumise ajal läks nüüd pudelisse 
väline, kuumendamata õhk. Sellest oli küllalt: isetekki- 
mise peamine tingimus oli täidetud. 

Mikroobe aga siiski ei ilmunud. Tõsi, ainult tingimusel, 
et leotis oli hästi läbi keedetud. 

Jälle kirjutas Spallanzani vastuväite, jälle vastas talle 
Buffon. 

Vaidlusest võttis osa ka Voltaire. Mikroobid, leotised 
ja kogu see jändamine nendega huvitasid teda vähe, kuid 
kas võis ta mööda lasta juhuse kedagi pilgata? 

«Aga kas ei näi teile, härrased,» pöördus ta Buffoni ja 
Needhami poole, «et teie kõnelused isetekkimisest on 
pisut imelikud? Piibli järgi ei paista see ju nii olevat. 
Piibli vastu astuda pole aga preestrile sugugi kohane.» 

Needhan ei osanud suurele pilkajale vastata, kuid oleks 
võinud talle öelda: 

«Kas te ei tea, et kokk ei söö kunagi enese valmista- 
tud peent rooga?» 

«Loovjõud» oli väga udune mõiste, kuid kõlas see-eest 
veenvalt. Loovjõud. Muidugi, ei ole seda — ei ole ka 
elusat, kui.. . kui uskuda niisugust lora. Loovjõud muu- 
tus peatselt «elujõuks» — saladuslikuks jõuks, mis on 
omane kõigele elusale. Just see kannab enesega elu; kui 
seda ei ole — ei ole ka elu, meie ees on surnud mateeria. 
Elujõud ehk loovjõud osutus haruldaselt õrnaks: tarvitses 
leotist pool tundi keeta ja ta kadus. Tõsi, mitte igaveseks, 
ning see oli kõige huvitavam. Leotisele oli tarvis avada 
ainult õhu juurdepääs ning «jõud» ilmus uuesti, mille 
tõestuseks olid «tekkinud» mikroobid. 

Siin kerkiski uurija ette ületamatu takistus. «Sa tapsid 
elujõu,» öeldi talle. «Kuidas sa siis tahad näha isetekki- 
mist? Ilma elujõuta on see võimatu.» Mis siis teha? Leo- 
tise steriliseerimine, selles mikroobide ja nende algmete 
hävitamine on hädavajalik: jääb ellu kas või ükski mik- 
roob või «alge», ning kus on isetekkimine? Allesjäänud 

mikroob paljuneb ja ongi kõik. Kuid steriliseerimine, 
öeldakse, tapab mitte üksnes mikroobe, vaid ka «elu- 
jõu». 

«Loovjõud» aitas Buffoni ja Needhami tublisti. Mida 
kauem kestis vaidlus, seda raskem oli itaallasel. Buffon 
kirjutas väga osavasti: ta ilusad laused olid kõlavad, kuid 
väga udused. Täpse esituslaadi ja faktide kirjeldusega 
harjunud Spallanzanil ei õnnestunud kuidagi selgesti aru 
saada, mida ütles kuulus prantsuse looduseuurija. Kord 
hakkas ta kinni ühest, kord teisest kohast Buffoni raa- 
matus, kuid need just nagu libisesid tal käest. 

Kuidas vastu vaielda? Kuidas tabada märki, kui su ees 
on udune laik. 

Vaidlus jäi lahenduseta. 

Möödus palju aastaid ning «elujõu» asendas «elusaine». 
Kõige lihtsam organism ei sünni, ei teki korraga elutust: 
organismi ja eluta mateeria vahel on elusaine. Teatavatel 
tingimustel sellest tekib, sünnib lihtne organism, ilmub 
olend. 

Kuidas seda jälgida, kuidas näidata ja tõestada, et seda 
esineb? Ilma steriliseerimiseta hakkama ei saa: muidu 
näed mikroobide hulka, kes pole hoopiski isetekkinud. 
Kuid . .. steriliseerimine, väidetakse, surmab mitte ainult 
mikroobe, vaid ka elusaine. Tuleb leida niisugune sterili- 
seerimismeetod, mis täielikult surmab igasugused bakte- 
rid, nende eosed (aga eosed on eriti vastupidavad) ja mui- 
dugi ka viirused, elusaine aga jätaks elusaks. Niisugust 
meetodit pole veel leitud ja kuni seda pole tehtud, jääb 
vaidlus lahendamatuks. Sõnad, nii targad ja ilusad kui nad 
ka ei oleks, ei aita: on tarvis tõestusi — fakte. 


«Mikroobide» isetekkimise võimatust ei tõestanud mitte 
üksnes Spallanzani. Ta liitlaseks oli vene teadlane Mar- 
tõn Matvejevitš Terehhovski (1740—1796). 

Ta oli õppinud arstiteadust Sankt-Peterburi maavägede 
peahospidalis ja ülendati 1765. aastal arstiks. Mõned aas- 
tad arstitööd näitasid Terehhovskile, et ta hospidalis 
omandatud teadmised on vähesed. Ta otsustas sõita välis- 
maale, et õppida seal arstiteadust. Arst nähtavasti ei loot- 
nud, et teda saadetakse õppima kroonu kulul ning palus 
seepärast luba sõita «oma kulul». Luba anti, kuigi oma- 

pärasel kujul: Terehhovskil tuli minna erru. 1770. aastal 
sõitis ta Strasbourg'i. 

Strasbourg'i ülikoolis, mis oli kuulus oma meditsiini- 
lise kooli poolest, õppis Terehhovski ravimiskunsti neli ja 
pool aastat. Siin ta ka kirjutas ja kaitses doktoriväitekirja 
ning sai arstiteaduse doktori diplomi. 

Väitekiri oli kirjutatud ladina keeles, nagu see tol ajal 
kombeks, ja selle pealkiri kõlas järgmiselt: «Zooloogilis- 
füsiolgogiline dissertatsioon Linn€ leotise kaose kohta». 

«Leotise kaos» on praegu vähemõistetav nimetus. Oma 
loomade süsteemis nimetas Linn€ «kaoseks» rühma, kuhu 
asetas kõige mitmesugusemad olendid: ühine oli neil ainult 
see, et nad olid mikroskoopiliselt väikesed. 

Paljud neist pisiolendeist tekkisid igasugustes «leotis- 
tes», millest tuleb ka nende nimetus «leotisloomad», s.t. 
loomad, keda me praegu nimetame ainurakseteks ehk alg- 
loomadeks. Infusoorid, üks ainuraksete klass, tähendab 
tõlkes «leotisloomad» (ladina keeles on leotis, tõmmis, 
ekstrakt — infusum). 

Vene arst korraldas palju katseid ja vaatlusi. Ta tegi 
kindlaks, et «leotiskehakesed» liiguvad ja et nad liiguta- 
vad end ise, et nad on organismid, ehkki väga väikesed 
organismid. Ta tegi kindlaks veel muudki: -«leotiskeha- 
kesed» on loomad; — «.. . liikuvad leotiskehakesed pole 
hingetud kehakesed ega mitte keskmise ja kaootilise 
riigi orgaanilised molekulid, vaid tõelised kõige pisemad 
loomad». 

Jäi selgitada, kust tulevad need pisitillukesed loomad 
igasugustesse leotistesse? 

Terehhovski töötas rahulikult ja kavakindlalt. Ta ei 
ägestunud, ei kõrvetanud enesel sõrmi ega teinud rasva- 
plekke riietele. Ei neednud «mikroobe» ega kirunud Need- 
hami ja Buffoni. Tõenäoliselt ei kannatanud ta unepuu- 
duse all ja kui ta mõnikord korralikult ei söönud, siis 
mitte isu puudumise tõttu, vaid lihtsalt selleparast, et tal 
oli väga vähe raha. 

Ta tegeles ainult ainuraksetega: ripsloomade ja vibur- 
loomadega. Neid vaadeldes märkas Terehhovski, et nad 
ilmuvad vedelikesse seemnetest, viljadest ja heintest. Ta 
ei oleks suutnud nimetada nende «animakulite» ehk «loo- 
makeste» (animakuli— deminutiivne vorm ladinakeelsest 
sõnast animalia — loom, animacule — väga väike loom, 
vabas tõlkes — «loomake») liike — sel ajal teadus neid veel 

ei eristanud —, kuid märkas, et erinevates leotistes on 
nad mõnikord erinevad. 

See ukrainlasest arst oli väga põhjalik: ta otsustas kind- 
laks teha, milles on siin asi. Selgus, et põhjus oli vees. 
Võib valmistada leotise hernestest või mandlitest, kuld- 
laki lehtedest või nelgi õitest, ning «loomakeste» koostis 
on kõigis neis leotistes ühesugune tingimusel, et nad on 
valmistatud ühest ja samast veest. 

Järeldus tekkis iseenesest: «loomakesed» satuvad leo- 
tisse koos veega. Selles polnud midagi imestamisväärset. 
Looduseski elavad need pisiloomad just vees: soo-, tiigi-, 
jõe-, järve-, mere- ja isegi kaevuvees. 

Kuid oli veel üks tee leotisse sattumiseks: õhk. Katsed 
näitasid, et vee kuivamisel «loomakesed» hävivad. Ohutee 
oli ilmselt vähe tõenäoline. 

Vesi oli kõige kahtlustäratavani ja Terehhovski hakkas 
katseid korraldama just veega. 

Alguses võttis ta puhast keetmata ja keedetud vett ning 
hoidis nendega täidetud nõusid lahtiselt, asetanud need 
tuppa kõrvuti. Keetmata veega täidetud nõusse ilmusid 
«loomakesed», keedetud vesi jäi asustamata. Kui sellele 
lisati keetmata vett, siis ilmusid «loomakesed» ka sel- 
lesse nõusse. 

Sooritanud veega rea katseid, jõudis Terehhovski veen- 
dumusele, et veeleotistesse satuvad «loomakesed» just 
keetmata veega. Selle tõestamiseks tehti uued katsed. 

Valmistati leotised kolme sorti veest: keetmata, keede- 
tud ja sulaveest (jääveest). Keetmata veega nõusse ilmu- 
sid «loomakesed», teistesse neid ei tulnud. 

Siis võttis Terehhovski leotise, mis kihises «loomakes- 
test» ja valas selle kahte nõusse. Uht neist soojendas üle 
35 kraadi, teist aga jahutas, nii et vesi selles muutus jääks. 
«Loomakesed» hävisid mõlemas nõus. Ja kuigi nõud — 
üks jahtunud, teine sulaveega — seisid väga kaua aega, 
ei ilmunud neisse midagi. 

Keetnud heina hästi läbi, valas Terehhovski selle peale 
keetmata ja keedetud vett. Keetmata veega nõusse ilmu- 
sid «loomakesed», teises nõus neid ei olnud, kuigi see sei- 
sis hulk päevi. 

Tavalisel viisil valmistatud tee — eks ole seegi leotis? 
Prooviti ka seda: see on ju nii lihtne — valada klaasi tulist 
teed ja jätta see seisma. 

Tees ei «tekkinud» mitte midagi. 

Terehhovski tegi palju katseid ja kõik nad näitasid üht 
ia sedasama: «loomakesed» satuvad leotisse keetmata 
veega. Pole neid vees — pole ka leotises. 

Mitte mingisugust isetekkimist! 

Terehhovski katsete juures ei olnud kõik siiski päris 
korras. Ta oli veendunud, et «loomakesed» ei saa leotisse 
sattuda õhust ning ta katsed oleksid nagu seda tõestanud. 
Praegu me aga teame, et see pole nii. Nad ei sattunud 
Terehhovski nõudesse lihtsalt sellepärast, et nõud seisid 
toas ning nähtavasti veel talvel. On teada, et õhus on ainu- 
raksete tsüste (ummikuid) üldse väga vähe: üks, kaks, 
kolm kuupmeetri õhu kohta. Ja seda suvel looduses. Olek- 
sid nõud seisnud kuude kaupa, oleks neisse võib-olla mi- 
dagi õhust sattunud, kuid kuude kaupa nad ei seisnud. 

Lehtedel, rohul, isegi heinal on ripsloomade tsüste. Ning 
iga kooliõpilane teab, et heinaleotisse ilmuvad kingloo- 
mad ja teised ripsloomad. Kuid Terehhovski ajal ei teatud 
ainuraksete tsüstidest mitte midagi. 

Oma aja kohta tõestas Terehhovski veenvalt, et «anima- 
kulid» (ripsloomad ja teised mikroskoopiliselt väikesed 
loomad) ei teki iseenesest, ei sünni leotistes, vaid satuvad 
sellesse veega. Ta ei öelnud kõike, nagu ka Spallanzani, 
kuid ei viinud ju kõike lõpuni ka Louis Pasteur sada aas- 
tat hiljem. 

M. M. Terehhovski oli tagasihoidlik. Ta andis oma suu- 
repärase töö välja 1775. aastal Strasbourg'is, kuid hoo- 
litses vähe selle eest, et ta väitekiri saaks laialt tuntuks. 
Ning teadlane unustati. Kümnetest raamatutest võib lu- 
geda Spallanzani vaidlusest Needhami ja Buffoniga, kuid 
harva näed M. M. Terehhovski nime. Kuid ta ju ei tões- 
tanud ainult sõnadega, et mikroobidel peavad olema vane- 
mad. Ta näitas seda katseliselt — ta oli üks esimesi 
looduseuurijaid, kes ei läinud mitte arutluste teed, vaid 
katse, eksperimendi teed. 

Me võime uhkusega öelda: kui läänes oli Spallanzani, 
siis meil oli neil aastatel M. M. Terehhovski. 


LAMBALIHAPULJONG JA KOKK 


Spallanzani vaidlusest Buffoni ja Needhamiga jäi järele 
mitu raamatut. 
Zweibrückeni hertsogi Christian IV raamatukogus olid 

ei eristanud —, kuid märkas, et erinevates leotistes on 
nad mõnikord erinevad. 

See ukrainlasest arst oli väga põhjalik: ta otsustas kind- 
laks teha, milles on siin asi. Selgus, et põhjus oli vees. 
Võib valmistada leotise hernestest või mandlitest, kuld- 
laki lehtedest või nelgi õitest, ning «loomakeste» koostis 
on kõigis neis leotistes ühesugune tingimusel, et nad on 
valmistatud ühest ja samast veest. 

Järeldus tekkis iseenesest: «loomakesed» satuvad leo- 
tisse koos veega. Selles polnud midagi imestamisväärset. 
Looduseski elavad need pisiloomad just vees: soo-, tiigi-, 
jõe-, järve-, mere- ja isegi kaevuvees. 

Kuid oli veel üks tee leotisse sattumiseks: õhk. Katsed 
näitasid, et vee kuivamisel «loomakesed» hävivad. Ohutee 
oli ilmselt vähe tõenäoline. 

Vesi oli kõige kahtlustäratavam ja Terehhovski hakkas 
katseid korraldama just veega. 

Alguses võttis ta puhast keetmata ja keedetud vett ning 
hoidis nendega täidetud nõusid lahtiselt, asetanud need 
tuppa kõrvuti. Keetmata veega täidetud nõusse ilmusid 
«loomakesed», keedetud vesi jäi asustamata. Kui sellele 
lisati keetmata vett, siis ilmusid «loomakesed» ka sel- 
lesse nõusse. 

Sooritanud veega rea katseid, jõudis Terehhovski veen- 
dumusele, et veeleotistesse satuvad «loomakesed» just 
keetmata veega. Selle tõestamiseks tehti uued katsed. 

Valmistati leotised kolme sorti veest: keetmata, keede- 
tud ja sulaveest (jääveest). Keetmata veega nõusse ilmu- 
sid «loomakesed», teistesse neid ei tulnud. 

Süs võttis Terehhovski leotise, mis kihises «loomakes- 
test» ja valas selle kahte nõusse. Uht neist soojendas üle 
35 kraadi, teist aga jahutas, nii et vesi selles muutus jääks. 
«Loomakesed» hävisid mõlemas nõus. Ja kuigi nõud — 
üks jahtunud, teine sulaveega — seisid väga kaua aega, 
ei ilmunud neisse midagi. 

Keetnud heina hästi läbi, valas Terehhovski selle peale 
keetmata ja keedetud vett. Keetmata veega nõusse ilmu- 
sid «loomakesed», teises nõus neid ei olnud, kuigi see sei- 
sis hulk päevi. 

Tavalisel viisil valmistatud tee — eks ole seegi leotis? 
Prooviti ka seda: see on ju nii lihtne — valada klaasi tulist 
teed ja jätta see seisma. 

Tees ei «tekkinud» mitte midagi. 

need raamatud, hertsogi köögis õppis kokakunsti aga keegi 
Francois Appert. Kord kuulis ta juhuslikult jutuajamist 
Spallanzani ja Buffoni vaidlusest. Ta kokakõrvale pakkus 
vähe huvi küsimus isetekkimisest ja loovjõust, ning mik- 
roobid pole metsloomaliha, millest võib valmistada 
pasteeti. Kuid «lambalihapuljong» on sobiv sõna koka 
jaoks. 

Äppert'il polnud neil aegadel puljongiga midagi pist- 
mist. Kuid hiljem, kui ta hakkas Pariisis kondiitriks, kus 
tal tuli leiutada ikka uusi ja uusi roogi, tuli tal meelde see 
puljong. 

«Teadlase raamatus juba puljongist asjata ei kõnelda. 
Võib-olla on seal mõni uus retsept,» mõtles ta. 

Läks, küsis ja sai Spallanzani ja Buffoni raamatud. Buf- 
foni raamatutest sai ta vähe aru ning seal polnud ka tema 
jaoks midagi huvitavat. Aga Spallanzanil... 

Appert luges korra, luges kaks, luges kolm korda läbi... 
võttis maha valge mütsi ja pühkis higiseks muutunud 
laupa. Luges veel kord... 

Raamatus oli üks koht, mis kokka väga huvitas. 

«Mikroobid ei teki läbikeedetud ja suletud pudelisse pai- 
gutatud puljongis,» kordas ta sajandat korda, püüdes 
mõista imelikke sõnu 

«Mis see tähendab?» 

Tüütu mõte kumises ta ajus, kuid sellele ei õnnestunud 
kuidagi kuju anda. 

Ta ostis Spallanzani raamatu, luges seda hommikuti, 
luges õhtuti ja lõpuks siiski mõistis: kinnijoodetud pudeli- 
tes ei läinud puljong paljude päevade jooksul hapuks. 

«Kui see on nii, siis võib ju mitte ainult puljongit, vaid 
ka suppi, praadi ja pasteeti kuude kaupa hoida!» 

Appert koguni kahvatas — nii suur oli ta avastus! 

Sellest päevast peale muutus kokk eksperimentaato- 
riks. Ta oli Spallanzanist praktilisem ega hakanud kõrve- 
tama sõrmi klaaspudelite ja kolbide vastu, vaid võttis 
plekkpurgid. Appert'i ei huvitanud põrmugi, kas jätkub 
õhku mikroobide arenemiseks, ta ei kontrollinud Buffoni 
ja Needhami, ei tõestanud kellelegi midagi, ei lükanud 
kedagi ega midagi ümber. Ta lihtsalt tahtis.. . konserve 
valmistada. 

Appert täitis plekkpurgid keedetud või praetud lihaga, 
jootis nad kinni, asetas vette ja keetis tunni-kaks. Kokk 
ei kiirustanud eriti — las keeb paremini läbi —, kuid ta 

jälgis temperatuuri ja kuumutas vett südametunnistuse 
järgi: see polnud alla 100 kraadi ning kees valges vahus. 
" Olles niiviisi töödelnud mitutkümmend plekkpurki, jät- 
tis Appert nad seisma. See kuu aega, mis nad seisid, oli 
kokk äärmiselt erutatud. Juba teisel nädalal tahtis ta 
purke avada, kuid sai endast suure vaevaga jagu. Lõpuks 
lukustas Appert purgid kirstu, võtme aga viis sõbra kätte: 

«Ära anna mulle võtit varem kui kahe nädala pärast. 
Mitte mingil tingimusel ära anna!» 

Mõne päeva pärast püüdis Appert sõbra käest võtit 
tagasi saada. Sõber aga osutus kõva käega meheks: kan- 
natamatu kondiiter sai niisuguse võmmu, et teisele enne- 
aegsele visiidile enam ei söandanud minna. 

Jõudis kätte saatuslik päev. Appert jooksis sõbra juurde, 
sai võtme, avas kirstu ja võttis purgid välja. Värisevate 
kätega avas ta neist ühe, valas liha taldrikule, vaatles, 
nuusutas, proovis. Liha oli suurepärane. Tõsi, ta lõhnas 
pleki järele, kuid see oli tühiasi. 

Appert ei tõtanud oma avastuse teatavakstegemisega. 
Ta tegi rohkesti katseid, sulges plekkpurki kord üht, kord 
teist, kuumutas neid kord nii, kord teisiti, hoidis neid kuu, 
kaks, mõnikord aga ka kauem. 

Alles siis, kui tal oli lõpuks asjast selge pilt, teatas ta 
oma leiutusest Kunstide Edendamise Seltsile Pariisis. Ei 
maksa arvata, et see selts tegeles ainult kunstidega (seal- 
hulgas ka kokakunstiga): ta tegeles ka teadustega. 

Selts tundis koka avastuse vastu huvi, kuid sõnapealt 
teda muidugi ei usutud. Valiti eriline komisjon, kes, nii 
imelik kui see ka ei ole, asus otsekohe tööle. Muide, kui 
meenutada, et kõik see toimus Napoleoni valitsemisaasta- 
tel, ning võtta arvesse, et konservid on sõjas kasulikud 
asjad, siis me ei imesta komisjoni nii ebatavalise agaruse 
üle. Napoleon ei armastanud naljatada, tema raev aga suu- 
tis ergutada iga komisjoni. 

Niisiis, auväärne komisjon avas oma istungid. Kondiitri 
avastus võeti igakülgsele arutlusele (möödaminnes kõneldi 
ja ka vaieldi pisut isetekkimise üle), seejärel aga asuti kat- 
sete juurde. Natuke vähem kui üheksa kuud kestis komis- 
joni töö. See oli väga lühike aeg. 

Plekkpurkidesse joodeti liha koos kastmega, puljong, 
rohelised herned, oad, kirsid ja aprikoosid. 

Möödus kaheksa kuud. 

Komisjon tuli kokku täies koosseisus. Suurel laual ilut- 

sesid plekkpurgid, lebasid lusikad ja kahvlid, taldrikud 
ja leib. Uksteise järel vaadati üle ja avati plekkpurgid, 
üksteise järel ilmusid lauale road. See oli peaaegu täielik 
lõuna: supp, praad, roheline aedvili ja puuviljad. Vein 
seisis tavalistes pudelites, mis olid suletud harilike kor- 
kidega. 

«Palun, härrased!» kutsus esimees lahkelt komisjoni 
liikmeid. «Laud on kaetud!» 

Komisjoni liikmed olid kohmetunud. Õudne, oh kui 
õudne on proovida nii salapärasel viisil valmistatud toitu! 

Lõpuks leidus julge mees. Ta alustas lõunat lõpust: võt- 
tis kahvlile kirsi, nuusutas, puudutas seda ettevaatlikult 
huultega. Kangelane kahvatas märgatavalt ja ta käsi väri- 
ses. Akki pistis ta kirsi meeleheitliku liigutusega suhu, su- 
rus selle keelega katki ja... ta näole ilmus naeratus 

Kirss oli täiesti söödav! 

Komisjoni liige sarnanes nüüd lapsega, kes, mõeldes, et 
talle antakse kastoorõli, on neelanud lusikatäie keedist.. 

Eeskuju mõjus ka juuresolijaile. Kord üks, kord teine 
proovis kirsse — kogemused näitasid, et nad olid ohu- 
tud —, siis asuti aprikooside kallale, sellele järgnes rohe- 
line aedvili: herned ja oad. Läbi proovinud kõik vähem 
«kohutava», läksid komisjoni liikmed üle puljongi ja prae- 
tud liha juurde. 

Joonud puljongit tubli veiniklaasitäie, laskis esimees 
kuuldavale röhatuse, kohendas vurre, pühkis habet, mil- 
lesse oli jäänud rippuma hernetera, ja lausus: 

«Lugupeetud komisjoni arvamus?» 

«Suurepärane! Hiilgav!» kostsid hüüded. 

Uks komisjoni liikmetest, kes askelduste tõttu ei olnud 
jõudnud kodus korralikult lõunastada, kohmas: 

«Kas ei saaks veel? Vähevõitu tuli kõigi peale. Nii ei 
tunne õiget maitsetki...» 

See oli muidugi parimaks hinnanguks. 

Appert sai Napoleonilt kaheteistkümne tuhande frangi 
suuruse preemia: see oli tol ajal kenake summa. 

Aasta pärast kirjutas ta käsiraamatu «Kunst konservee- 
rida kõiki taimseid ja loomseid produkte». Tagasihoidliku 
koka nimi läks ajalukku, omandas surematuse. 

Appert ehitas konservivabriku. Ta kaupa hakati laialda- 
selt tarvitama. Kokk rikastus. 

Oma kodus riputas ta kõige paremasse tuppa Spallan- 
7 nui suure portree. OÕpetlasest preestri raamat oli köidetud 

suurepärasesse lambanahast köitesse. (Jälle lammas! Ka 
pärast surma ei jätnud see Spallanzanit rahule!) Köide 
pidi meenutama kokale kuulsat puljongit. Oma lemmik- 
koerale pani ta nimeks Lazzaro. 

Nagu näete, ei olnud kokk tänamatu inimene. 

Nii äge Spallanzani, täpne preester Needham kui ka 
krahv Buffon olid surnud. Nende vaidlused olid vaibu- 
nud, nende raamatud seisid riiulitel, nende pudelikesed 
olid ammu välja visatud tagaõuedele. Vaidlus isetekkimi- 
sest jäi lahendamata: igaüks jäi oma seisukohale. Spallan- 
zani ei purustanud Buffoni ja Needhami, need aga ei kõi- 
gutanud teadlase usku isetekkimise võimatusse. 

Siiski oli vaidlustel reaalne tulemus. Kokk Appert võt- 
tis vaidlusest välja selle, mida võtab välja iga praktiline 
inimene ebapraktiliste inimeste vaidlusest. Antud juhul 
õppis ta konserve valmistama. 

Nii astus teadus mikroobidest teooria kättesaamatutest 
kõrgustest maa peale ja leidis praktilise rakenduse. 


Saja aasta pärast 


Tuntud keemik Gay-Lussac istus mitu päeva hommikust 
õhtuni selga sirutamata oma laboratooriumis. Ta analüü- 
sis Apperfi konservipurkides olevaid gaase. 

Hapnikku seal ei leidunud. 

«Needhamil oli õigus,» pomises keemik. «Ilma hapnikuta 
pole põlemist, pole hingamist, pole elu. Ohk on siin muu- 
tunud. Pole midagi imestamisväärset selles, et konser- 
vides pole isetekkimist.» 

Gay-Lussac oli oma uurimustes väga täpne. Ta otsustas 
kontrollida tehtud vaatlust: kas on hapnik tõepoolest mik- 
roobidele nii vajalik? 

Ta täitis elavhõbedaga klaastoru, mis oli ühest otsast 
kinni sulatatud. Surus sõrmega kinni toru avatud otsa, pöö- 
ras toru ümber ja asetas selle elavhõbedaga täidetud tassi. 
Elavhõbeda sees võttis ta sõrme eest ära. Natuke elavhõ- 
bedat voolas välja, toru ülaossa tekkis õhuta ruum. See 
oli ruum mikroobidele, keda kavatses asetada siia terav- 
meelne keemik. 

Mitu viinamarja lebas tassis elavhõbeda pinnal. Nad 
ujusid elavhõbeda pinnal nagu korgid vees. Gay-Lussac 
tõukas marjad traatsilmusega läbi elavhõbeda, toppis 

i Homunkulus 


